open-index/open-wikipedia-markdown huggingface dataset:
ဝေင်ꩻတွူးကောင်ꩻ

**ဝေင်ꩻတွူးကောင်ꩻ** (မန်း: တကောင်းမြို့) (အဲင်းကလေတ်: Tagaung) (ဖြဝ်ꩻ: တႃႈၵွင်) နဝ်ꩻ အဝ်ႏဒျာႏ မျန်မာခမ်းထီအခဝ်ထာႏဝ မန်ႏတလေꩻတွိုင်ꩻဒေႏသတန် ပိဉ်အူးလွီင်ခရဲင်ႏ၊ ဝေင်ꩻနယ်ႏတပေက်စိဉ်းကို ကပါဒါႏ ဝေင်ꩻနယ်ႏဖြယ်အရန်း ကအဝ်ႏဒါႏ ဧရာႏဝတီႏခြောင်ဖင်ႏကွဉ်ႏ ဝေင်ꩻစခါ ဝေင်ꩻတဝေင်ꩻဒျာႏသွူ။ တွူးကောင်ꩻနဝ်ꩻ မျန်မာခမ်းထီ မိဉ်ꩻတန်ထင်ႏသျာꩻဝေင်ꩻယဝေင်ꩻစခါဖုံႏအကို အဝ်ႏပါသော့ꩻတဲင် **ဝေင်ꩻစခါတွူးကောင်ꩻ** နုဲင်းနဝ်ꩻလဲ့အဝ်ႏဟဲ့ꩻနဝ်ꩻသွူ။ လိုꩻဖြာꩻခြွဉ်းနဝ်ꩻ ခရိစ်နေင်ႏ ၂၀၁၄ ဗာႏ စာႏရင်ꩻအလꩻ ဝေင်ꩻကိုနဝ်ꩻ လိုꩻဖြာꩻအဝ်ႏ(၈,၁၃၅)ဖြာꩻနဝ်ꩻသွူ။ ဝေင်ꩻတွူးကောင်ꩻကို ယိုခါနဝ်ꩻ မန်းလိုꩻမျိုꩻ အဝ်ႏအုံသော့ꩻအာနဝ်ꩻသွူ။ အဝ်ႏဝေင်ꩻမန်ႏတလေꩻ ထင်ႏခိုႏလွေꩻ ဧရာႏဝတီႏခြောင်တဲင် ဗွော့ꩻညာꩻအဝ်ႏ (၁၂၇)မဲင်ႏရပ်၊ အဝ်ႏဒျာႏခြောင်ဖင်ႏကွဉ်ႏ ထာꩻတွောင်းကိုနဝ်ꩻသွူ။

တွူးကောင်ꩻနဝ်ꩻ ကွုန်ꩻဟွိုင်ꩻသာႏယာႏထင်ႏထိုတွော့ꩻ အမိဉ်ꩻတန်မိဉ်ꩻကျောႏအီ တမွေးတဝ်း မိဉ်ꩻတန်တင်ႏသျာꩻအီဒျာႏ ဝေင်ꩻတန်စခါ သမဲင်ꩻရေꩻရာႏဖုံႏဒျာႏသွူ။ ဝေင်ꩻအွတ်ꩻရွီႏစခခါဖုံႏတောမ်ႏ စေႏတီႏဖရာꩻဖုံႏနဝ်ꩻ အဝ်ႏထီႏလꩻနွောင်ꩻဒွိုန်းက ဗꩻတွိုႏယိုခါသွူ။ တွူးကောင်ꩻ အခဝ်ကွဉ်ႏနဝ်တောမ်ႏ အခဝ်တွို့ꩻဖုံႏကိုနဝ်ꩻ ဖရာꩻရွှေစည်းခုံ၊ ဖရာꩻရွှေစေတီ၊ ဖရာꩻဗောင်းတော် စတဲင်ဖရာꩻစေႏတီႏဖုံႏ အဝ်ႏသွူ။ ခမ်းတွူးကောင်ꩻယို ခမ်းသင်းကွဲ(သင်းကွဲပြည်) လဲ့အဝ်ႏဟဲ့ꩻ။ ကတယ်ႏထောင်ႏစစ တွူးကောင်ꩻခိန်ႏကျာꩻ မျန်မာခမ်းထီအခဝ်ခိုႏကိုနဝ်ꩻ ပျူလိုꩻမျိုꩻ၊ အခဝ်တွို့ꩻကိုနဝ်ꩻ ကမ်းယံလိုꩻမျိုꩻ၊ အခဝ်ထင်ꩻနဝ်ꩻ သက်လိုꩻမျိုꩻ၊ ဧရာႏဝတီႏ၊ ခြုံꩻ၊ သိစ်တောင်း ခြောင်ရွေꩻထျꩻနဝ်ꩻ မဲင်ꩻလိုꩻမျိုꩻဖုံႏ အဝ်ႏအုံအကျောင်ꩻ သမဲင်ꩻဆရာႏသီး အဝ်ႏယူႏထင်ႏနုဲင်းနဝ်ꩻသွူ။ နဝ်ꩻခါ ဝေင်ꩻပီနဝ်ꩻ လွိုးထွာ ပင်ႏလယ်ႏသင်ဖော်ꩻတွူးဝေင်ꩻ အကျောင်ꩻ အဝ်ႏမတ်ယူႏလွ့ဝင်ꩻသွူ။

## သမဲင်ꩻခြောင်ꩻ
တွူးကောင်ꩻယို သာႏကီႏဝင်ႏခွန်ခွိုꩻ ခွန်အဘိရာႏဇာႏ တယ်ႏထောင်ႏအွဉ်ခါꩻရီးဒျာႏတဲင် တွိုႏ ခွန်(၃၃)ဆက် ခွန်ဟော်ခံꩻဘိန္နကစိုးနဝ်ꩻ ပထမတွူးကောင်ꩻ ကုဲင်ပြုဲင်ထိုꩻနဝ်ꩻသွူ။ ကတယ်ႏထောင်ႏယင်းဒါႏ ဒုတိယတွူးကောင်ꩻနဝ်ꩻ ထွာဒျာႏ ခွန်ဓဇရာႏဇာႏသွူ။ ခွန်ဓဇရာႏဇာႏနဝ်ꩻ နေးထူႏတောမ်ႏ ခွန်ဘိန္နက နန်ꩻမူႏနာကဆိန်တဲင် အဝ်ႏစိုꩻစံႏသွုပ်အိုပ်လွေꩻဖေႏနဝ်ꩻသွူ။ တယ်ႏခွန်ယိုစိုး သွုပ်ခံႏစိုႏစံႏ ဗꩻတွိုႏ ခွန်ဟော်ခံꩻ (၁၇)ဆက်အကျောင်ꩻ ရိုꩻခါꩻနုဲင်းနဝ်ꩻသွူ။ ကောပ်နဝ်ꩻမꩻ တွူးကောင်ꩻယို ခွန်အဖြာꩻပေါင်ꩻ(၅၀) အိုပ်စိုꩻလွေꩻဗာႏဖိုနဝ်ꩻသွူ။

## အမိဉ်ꩻရွီးခိုႏ
ခမ်းတွူးကောင်ꩻယို အမိဉ်ꩻနဝ်ꩻ-
# ဖရာꩻကကုသန်စိုးနဝ်ꩻ ဟဲ့ꩻဖန် သံသယပူရ၊
# ဖရာꩻကောနဂုံစိုးနဝ်ꩻ ဟဲ့ꩻဖန် ရဌပူရ၊
# ဖရာꩻကဿပစိုးနဝ်ꩻ ဟဲ့ꩻဖန် သင်းတွဲ၊
# ဖရာꩻဂေါတမစိုးနဝ်ꩻ ဟဲ့ꩻဖန် တွူးကောင်ꩻ အကျောင်ꩻ မှန်နန်းရာဇဝင်တော်ကြီး ကိုနဝ်ꩻ အဝ်ႏပါသော့ꩻနုဲင်းနဝ်ꩻသွူ။
တွူးကောင်ꩻယို ခယ်ႏငဝ်းအနေႏ အဝ်ႏဟဲ့ꩻ **တုဲင်ကွန်** အဓိပ္ပာယ်ႏနဝ်ꩻတဲ့ တသေထွꩻတဝ်းဒွိုန်းသွူ။ ထွူတကာႏတဝ်း မြန်မာစွယ်စုံကျမ်း (တွဲ-၄၊ စာ-၁၉၈)ကိုနဝ်ꩻ တွူးကောင်ꩻယို ဖြဝ်ꩻဘာႏသာႏအနေႏ တ- တွူး(ကူးတို့ဆိပ်)၊ ကောင်း- အဗူႏအပြုံႏ  တဲင် အဓိပ္ပာယ်ႏလꩻ တခြိုꩻကွန်ႏဖုံႏ အဝ်ႏဗူႏအဝ်ႏပြုံႏဒါႏ တွူး(ကူးတို့ဆိပ်) နဝ်ꩻသွူ။

တကောင်း = ကွီကေပ်ꩻ အခွဉ်ႏတောႏ ဌာႏနခင်ႏလမ်း

## အာႏကွိုꩻ

ကဏ္ဍ:မန်ႏတလေꩻတွိုင်ꩻကိုဝေင်ꩻဖုံႏ
ကဏ္ဍ:မျန်မာခမ်းထီကို ဝေင်ꩻစခါဖုံႏ
ဝေင်ꩻထန်တလန်

**ဝေင်ꩻထန်တလန်** (အဲင်းကလေတ်: Thantlang) (မန်း: ထန်တလန်မြို့) နဝ်ꩻ အဝ်ႏဒျာႏ မျန်မာခမ်းထီ အခဝ်နဝ်၊ ချင်ꩻခမ်းနယ်ႏ အခဝ်ထင်ꩻ၊ ဟားခါးခရဲင်ႏ၊ ဝေင်ꩻနယ်ႏထန်တလန်ကို ကအဝ်ႏဒါႏ ဝေင်ꩻတဝေင်ꩻဒျာႏသွူ။ ဝေင်ꩻကိုနဝ်ꩻ ဝေင်ꩻနယ်ႏ အိုပ်ချုတ်ရေꩻရွုမ်ꩻဖုံႏ အဝ်ႏသော့ꩻနဝ်ꩻသွူ။ တောမ်ႏချင်ꩻခမ်းနယ်ႏဝေင်ꩻတန် ဝေင်ꩻဟားခါးနဝ်ꩻ ဗွော့ꩻညာꩻအဝ်ႏ (၂၅)မဲင်ႏရပ်သွူ။ ခရိစ်နေင်ႏ ၂၀၁၄ ဗာႏ စာႏရင်ꩻအလꩻ ဝေင်ꩻကိုနဝ်ꩻ လိုꩻဖြာꩻခြွဉ်းအဝ်ႏ ၇,၅၈၇ ရပ်သွူ။

## အာႏကွိုꩻ

ကဏ္ဍ:ချင်ꩻခမ်းနယ်ႏကိုဝေင်ꩻဖုံႏ
ဝေင်ꩻထန်ꩻတမွူး

**ဝေင်ꩻထန်ꩻတမွူး** (မန်း: ထန်းတပင်မြို့) (အဲင်းကလေတ်: Htantabin) နဝ်ꩻ အဝ်ႏဒျာႏ မျန်မာခမ်းထီ အခဝ်ထာႏဝ ပဂိုꩻတွိုင်ꩻဒေႏသတန် အခဝ်ကွဉ်ႏထင်ꩻ တောင်ႏအူခရဲင်ႏ ဝေင်ꩻနယ်ႏထန်ꩻတမွူးကို ကပါဒါႏ စစ်တောင်းခြောင်ဖင်ႏကွဉ်ႏ ဝေင်ꩻတဝေင်ꩻဒျာႏသွူ။ ထွာဒျာႏ ဝေင်ꩻနယ်ႏထန်ꩻတမွူး ဝေင်ꩻတန်တဲင် ဝေင်ꩻကိုနဝ်ꩻ ဝေင်ꩻနယ်ႏ အိုပ်ချုတ်ရေꩻရွုမ်ꩻဖုံႏ အဝ်ႏသော့ꩻနဝ်ꩻသွူ။ အဝ်ႏဒျာႏ စစ်တောင်းခြောင်ဖင်ႏကွဉ်ႏတဲင် အဝ်ႏခြောင်တဖဲ့ꩻ တောမ်ႏကာꩻတဖူꩻလဲ့ အဝ်ႏဆွိုက်သွုပ်ခါꩻ ဝေင်ꩻတောင်ႏအူ နဝ်ꩻသွူ။ ဝေင်ꩻနယ်ႏတဖြုံႏလွုမ်း ဟံႏနယ်ႏအအဲဉ်ႏအလုဲင်းဧရိယာႏနဝ်ꩻ အဝ်ႏစတုရန်းမဲင်ႏ ၂၀၇.၉၈မဲင်ႏတဲင် ဝေင်ꩻဧရိယာႏနဝ်ꩻ အဝ်ႏစတုရန်းမဲင်ႏ ၀.၄၉၈ မဲင်ႏနဝ်ꩻသွူ။ ခရိစ်နေင်ႏ ၂၀၁၉ ဗာႏ စာႏရင်ꩻအလꩻ ဝေင်ꩻကိုနဝ်ꩻ လိုꩻဖြာꩻခြွဉ်းအဝ်ႏ ၉,၈၈၅ ဖြာꩻသွူ။ မန်း၊ စောက်ꩻ၊ ပအိုဝ်ႏ၊ စောက်ꩻတနျာႏ၊ ဖြဝ်ꩻ စတဲင် တောမ်ႏလိုꩻမျိုꩻအလင်ဖုံႏ အဝ်ႏအုံသော့ꩻနဝ်ꩻသွူ။

ကဲဉ်းအာနဝ်ꩻ လိုပ်ꩻမာꩻဒျာႏ သွို့ꩻခြံလုဲင်းယာႏ ဆို့ꩻရုဲင်ရေꩻဖုံႏတဲင် အဓိကနဝ်ꩻ ဗွူ၊ ခေါက်ခယ်ႏ(ပြောင်ႏ)၊ မောက်ꩻမူး၊ ဒူးရင်း၊ မောက်ꩻအွန်၊ တညင်း၊ ဗေဟံႏ တောမ်ႏ ဗာႏဖုံႏဒျာႏသွူ။ ဝေင်ꩻကိုနဝ်ꩻ အဝ်ႏဖြယ်ခါꩻယင်းတောမ်ႏ ရပ်ကွက်(၆)ကွက်နဝ်ꩻသွူ။ ရပ်ကွက်နဝ်ꩻဖုံႏနဝ်ꩻ-
# သီရိရတနာ ရပ်ကွက်
# သီရိဟေ မာ ရပ်ကွက်
# အော င်သုခ ရပ်ကွက်
# အော င်ချ မ်း သာ ရပ်ကွက်
# ဆိပ်ကြီး ရပ်ကွက်
# သီရိမင်္ဂလာ ရပ်ကွက် ဖုံႏဒျာႏသွူ။

## အာႏကွိုꩻ

ကဏ္ဍ:ပဂိုꩻတွိုင်ꩻကိုဝေင်ꩻဖုံႏ
ဝေင်ꩻဒါကာ

**ဝေင်ꩻဒါကာ** (ဗဉ်ကလီ: ঢাকা) (အဲင်းကလေတ်: Dhaka) နဝ်ꩻ ထွာဒျာႏ ဗန်းကလားဒေတ်ခမ်းထီ ဝေင်ꩻတန်တောမ်ႏ ဒါကာခမ်းနယ်ႏ ဝေင်ꩻတန်ဒျာႏသွူ။ ဒါကာနဝ်ꩻ မက်ဂါဝေင်ꩻတန်အရန်းကအဝ်ႏဒါႏ ဝေင်ꩻတန်တဖြုံႏဒျာႏတဲင် အာသျအခဝ်နဝ်ကို အရေꩻတန်ဒါႏ ဝေင်ꩻတဝေင်ꩻဒျာႏသွူ။ ဝေင်ꩻတန်ဒါကာတောမ်ႏ ဝွေꩻအထူꩻအိုပ်ချုတ်ရေꩻဝေင်ꩻတန်ဒေႏသ (Dhaka Metropolitan Area) နဝ်ꩻ အဝ်ႏဒျာႏ ဘူရိကန်ဂါခြောင်ဖင်ႏနဝ်ꩻသွူ။ ခရိစ်နေင်ႏ ၂၀၁၁ ဗာႏ စာႏရင်ꩻအလꩻ လိုꩻဖြာꩻခြွဉ်းအဝ်ႏ ၁၆ သန်းရပ်တဲင် ဗန်းကလားဒေတ်ခမ်းကိုနဝ်ꩻ ထွာဒျာႏ အတန်သွတ်ꩻဝေင်ꩻနဝ်ꩻသွူ။ ကမ္ဘာႏလောင်းဝေင်ꩻတန်ဖုံႏကိုနဝ်ꩻ အဝ်ႏနဝမရန်း အတန်သွတ်ꩻတောမ်ႏ လိုꩻတချꩻသွတ်ꩻဝေင်ꩻတန်ဖုံႏအကိုနဝ်ꩻ အဝ်ႏအရန်း-၂၈ နဝ်ꩻသွူ။ ဝေင်ꩻဒါကာနဝ်ꩻ အဝ်ႏဟဲ့ꩻလွ့ ဗလီဝေင်ꩻတန်သွူ။ ဝေင်ꩻတန်တဖူႏလောင်းကို စွုမ်ႏနီꩻ လေားသုဲက်ကားဖုံႏ အဝ်ႏလွေꩻချာငါ အဆွိုင်ꩻ(၄)သိန်ႏရပ်တဲင် ကမ္ဘာႏသုဲက်ကားဝေင်ꩻတန် နုဲင်းနဝ်ꩻလဲ့ အဝ်ႏဟဲ့ꩻနဝ်ꩻသွူ။

## အာႏကွိုꩻ

ကဏ္ဍ:အာသျတွိုက်ကို ဝေင်ꩻတန်ဖုံႏ
ဝေင်ꩻတဲးကုံး

**ဝေင်ꩻတဲးကုံး** (မန်း: သဲကုန်းမြို့) (အဲင်းကလေတ်: Thegon) နဝ်ꩻ အဝ်ႏဒျာႏ မျန်မာခမ်းထီ အခဝ်ထာႏဝ ပဂိုꩻတွိုင်ꩻဒေႏသတန် နတ်တလိဉ်းခရဲင်ႏ ဝေင်ꩻနယ်ႏတဲးကုံးကို ကအဝ်ႏဒါႏ ဝေင်ꩻတဝေင်ꩻဒျာႏသွူ။ ဝေင်ꩻကိုနဝ်ꩻ ဝေင်ꩻနယ်ႏတဲးကုံး အိုပ်ချုတ်ရေꩻရွုမ်ꩻဖုံႏ အဝ်ႏသော့ꩻနဝ်ꩻသွူ။ ခရိစ်နေင်ႏ ၁၉၅၃ ဗာႏ စာႏရင်ꩻအလꩻ ဝေင်ꩻကိုနဝ်ꩻ လိုꩻဖြာꩻအဝ်ႏ ၁၅ဝ၅ ဖြာꩻသွူ။ အဝ်ႏဒျာႏ ပီ-ရန်ႏတကုင်ႏ မေႏရထာꩻတဖူꩻလောင်း တောမ်ႏဝေင်ꩻပီနဝ်ꩻ ဗွော့ꩻညာꩻအဝ်ႏ(၁၉)မဲင်ႏရပ်သွူ။

## အာႏကွိုꩻ

ကဏ္ဍ:ပဂိုꩻတွိုင်ꩻကိုဝေင်ꩻဖုံႏ
ဝေင်ꩻဒေါဖုံးယန်

**ဝေင်ꩻဒေါဖုံးယန်** (အဲင်းကလေတ်: Dawthponeyan / Dotphonyan) (မန်း: ဒေါ့ဖုန်းယန်မြို့) နဝ်ꩻ အဝ်ႏဒျာႏ မျန်မာခမ်းထီ အခဝ်ထင်ꩻသွတ်ꩻ၊ ခင်ခမ်းနယ်ႏ အခဝ်နဝ်၊ ဗန်းမော်ခရဲင်ႏ၊ ဝေင်ꩻနယ်ႏမိုးမောက်ကို ကပါဒါႏ မျန်မာ-ခယ်ႏခမ်းကူထျꩻ ဝေင်ꩻတဝေင်ꩻဒျာႏသွူ။ ဝေင်ꩻဒေါဖုံးယန်ကိုနဝ်ꩻ ဝေင်ꩻအိုပ်ချုတ်ရေꩻရွုမ်ꩻဖုံႏ အဝ်ႏသော့ꩻနဝ်ꩻသွူ။ ခရိစ်နေင်ႏ ၂၀၁၄ ဗာႏ စာႏရင်ꩻအလꩻ ဝေင်ꩻကိုနဝ်ꩻ လိုꩻဖြာꩻခြွဉ်းအဝ်ႏ ၁၁,၃၁၃ ရပ်သွူ။

## အာႏကွိုꩻ

ကဏ္ဍ:ခင်ခမ်းနယ်ႏကိုဝေင်ꩻဖုံႏ
ဝေင်ꩻနတ်တလိဉ်း

**ဝေင်ꩻနတ်တလိဉ်း** (မန်း: နတ်တလင်းမြို့) (အဲင်းကလေတ်: Nattalin) နဝ်ꩻ အဝ်ႏဒျာႏ မျန်မာခမ်းထီ အခဝ်ဒေါမ် ပဂိုꩻတွိုင်ꩻဒေႏသတန် နတ်တလိဉ်းခရဲင်ႏ ဝေင်ꩻနယ်ႏနတ်တလိဉ်းကို ကအဝ်ႏဒါႏ ဝေင်ꩻတဝေင်ꩻဒျာႏသွူ။ ဝေင်ꩻကိုနဝ်ꩻ ဝေင်ꩻနယ်ႏနတ်တလိဉ်း အိုပ်ချုတ်ရေꩻရွုမ်ꩻဖုံႏ အဝ်ႏသော့ꩻနဝ်ꩻသွူ။ ဝေင်ꩻနတ်တလိဉ်းနဝ်ꩻ အဝ်ႏဒျာႏ ရန်ႏတကုင်ႏ-ပီ ကာꩻတဖူꩻတန်လောင်း တောမ်ႏရန်ႏတကုင်ႏနဝ်ꩻ အဝ်ႏ(၁၃၈)မဲင်ႏရပ်သွူ။ ဝေင်ꩻနတ်တလိဉ်းယို ကရီးခါနဝ်ꩻ အဝ်ႏပါသော့ꩻဒျာႏ သာႏယာႏဝတီႏခရဲင်ႏကိုလဲ့ ထွိုင်ႏတွိုႏ ခရိစ်နေင်ႏ ၂၀၂၂ ဗာႏ ခမ်းထီတန်စီႏမံႏအိုပ်ချုတ်ရေꩻကောင်သီ စဲ့ꩻအစိုႏရစိုးနဝ်ꩻ ထဲမ်လွိုလွေꩻယင်းခရဲင်ႏဖုံႏတဲင် နတ်တလိဉ်းလဲ့ ထွာလွေꩻ ခရဲင်ႏအရန်း နတ်တလိဉ်းခရဲင်ႏနဝ်ꩻသွူ။

## အာႏကွိုꩻ

ကဏ္ဍ:ပဂိုꩻတွိုင်ꩻကိုဝေင်ꩻဖုံႏ
ဝေင်ꩻနတ်မောက်

**ဝေင်ꩻနတ်မောက်** (မန်း: နတ်မောက်မြို့) (အဲင်းကလေတ်: Natmauk) နဝ်ꩻ အဝ်ႏဒျာႏ မျန်မာခမ်းထီ အခဝ်ထာႏဝ မကွေးတွိုင်ꩻဒေႏသတန် မကွေးခရဲင်ႏ ဝေင်ꩻနယ်ႏနတ်မောက်ကို ကအဝ်ႏဒါႏ ဝေင်ꩻတဝေင်ꩻဒျာႏသွူ။ တောမ်ႏဝေင်ꩻမကွေးနဝ်ꩻ ဗော့ꩻညာꩻအဝ်ႏ (၃၆)မဲင်ႏသွူ။ ဝေင်ꩻကိုနဝ်ꩻ ဝေင်ꩻနယ်ႏအိုပ်ချုတ်ရေꩻရွုမ်ꩻဖုံႏ အဝ်ႏသော့ꩻနဝ်ꩻသွူ။ ခရိစ်နေင်ႏ ၂၀၁၄ ဗာႏ မွူးကွို့ꩻနာꩻစာႏရင်ꩻအလꩻ လိုꩻဖြာꩻခြွဉ်းအဝ်ႏ ၁၄,၇၃၇ ဖြာꩻသွူ။ ဝေင်ꩻနတ်မောက်နဝ်ꩻ မျန်မာခမ်းထီ လွစ်တခြင်ရေꩻ အွဉ်ငါတန်တဖြာꩻ ကထွာဒါႏ ပိုလ်ႏချုတ်အောင်သန်း ဇာႏတိဝေင်ꩻဒျာႏသွူ။

## အာႏကွိုꩻ

ကဏ္ဍ:မကွေးတွိုင်ꩻကိုဝေင်ꩻဖုံႏ
ဝေင်ꩻဒုဲက်အူး

**ဝေင်ꩻဒုဲက်အူး** (မန်း: ဒိုက်ဦးမြို့) (အဲင်းကလေတ်: Daik-U) နဝ်ꩻ အဝ်ႏဒျာႏ မျန်မာခမ်းထီ အခဝ်ထာႏဝ ပဂိုꩻတွိုင်ꩻဒေႏသတန် ညောင်လေးပိဉ်ခရဲင်ႏ ဝေင်ꩻနယ်ႏဒုဲက်အူးကို ကအဝ်ႏဒါႏ ဝေင်ꩻတဝေင်ꩻဒျာႏသွူ။ ဝေင်ꩻကိုနဝ်ꩻ ဝေင်ꩻနယ်ႏ အိုပ်ချုတ်ရေꩻရွုမ်ꩻဖုံႏ အဝ်ႏသော့ꩻနဝ်ꩻသွူ။ ခရိစ်နေင်ႏ ၂၀၁၁ ဗာႏ စာႏရင်ꩻအလꩻ ဝေင်ꩻကိုနဝ်ꩻ လိုꩻဖြာꩻအဝ်ႏ ၃၇,၆၉၉ ဖြာꩻသွူ။

## အာႏကွိုꩻ

ကဏ္ဍ:ပဂိုꩻတွိုင်ꩻကိုဝေင်ꩻဖုံႏ
ဝေင်ꩻဒီမောသို

**ဝေင်ꩻဒီမောသို** (အိန်းကလေတ်: Demoso) နဝ်ꩻ အဝ်ႏဒျာႏ မျန်မာခမ်းထီအခဝ်ကွဉ်ႏ စောက်ꩻတနျာႏ(ကယား)ခမ်းနယ်ႏအခဝ်ထင်ꩻ လွယ်ကောႏခရဲင်ႏ ဝေင်ꩻနယ်ႏဒီမောသိုကို ကပါဒါႏ ဝေင်ꩻတဖြိုင်ႏဒျာႏနဝ်ꩻသွူ။ ဝေင်ꩻဒီမောသိုကိုနဝ်ꩻ ဝေင်ꩻနယ်ႏအိုပ်ချုတ်ရေꩻရွုမ်ꩻဖုံႏ အဝ်ႏနဝ်ꩻသွူ။ ဒီမောသိုထျꩻနဝ်ꩻ နောင်ကောင်ရွဉ်၊ နောင်ထီꩻကဝ်ႏ စတဲင် လယ်ႏခရာႏဖုံႏ မဉ်ꩻတန်နဝ်ꩻသွူ။

## အာႏကွိုꩻ

ကဏ္ဍ:စောက်ꩻတနျာႏခမ်းနယ်ႏကိုဝေင်ꩻဖုံႏ
ဝေင်ꩻနန်းပန်ႏ

**ဝေင်ꩻနန်းပန်ႏ** (မန်း: နန်းပန်မြို့) နဝ်ꩻ အဝ်ႏဒျာႏ မျန်မာခမ်းထီ၊ ဖြဝ်ꩻခမ်းနယ်ႏအခဝ်နဝ်၊ ကလော်ꩻခရဲင်ႏ၊ ဝေင်ꩻနယ်ႏညောင်ႏရွီႏကို ကပါဒါႏ နောင်ရွီႏအခဝ်နဝ် ဝေင်ꩻတဝေင်ꩻဒျာႏသွူ။ နောင်ရွီႏတဲ့ အဝ်ႏဗော့ꩻဝေင်ꩻယိုထျꩻတဲင် ကမ္ဘာႏတဖူꩻလွေꩻသား အဝ်ႏနွို့ထန်ႏ လယ်ႏထွားနဝ်ꩻသွူ။ တောမ်ႏဝေင်ꩻတောင်ႏကီꩻနဝ်ꩻ ဗော့ꩻညာꩻအဝ်ႏ (၁၉)မဲင်ႏရပ်သွူ။ မန်းနောင်၊ ပအိုဝ်ႏ၊ ဖြဝ်ꩻ၊ မန်း စတဲင် ခမ်းရင်ꩻသားလိုꩻမျိုꩻဖုံႏ အဝ်ႏအုံညီꩻအဝ်ႏရဝ်းဝင်ꩻသွူ။ ဝေင်ꩻနမ်းပန်ႏနဝ်ꩻ လွောင်ႏဗူႏခါꩻတောမ်ႏ ရပ်ကွက်(၄)ကွက်သွူ။

ကရီးခါ အွိုင်ႏနမ်းပန်ႏနဝ်ꩻ လွောင်ႏဗူႏခါꩻတောမ်ႏ ဒုံ(၁၁)ဒုံတဲင် ယိုခါနဝ်ꩻ ဒုံနန်းပန်ႏ၊ ဒုံကုံးကယ်၊ ဒုံဗိုခြာဖုံႏယို လွောင်ႏဗူႏလွေꩻလုဲင်ႏ ရပ်ကွက်အမုဲင်(၁)၊ ဒုံပေါက်ပါး၊ ဒုံယေလယ်နဝ်ꩻ ရပ်ကွက်(၂)၊ ဒုံသေးပါး၊ ဒုံဆေꩻကွုံꩻ၊ ဒုံနောင်ကန် ဖုံႏနဝ်ꩻ ရပ်ကွက်(၃)၊ ဒုံတယဲတ်ပဉ်၊ ဒုံမစီးကုံး၊ ဒုံတွင်းပက်ဖုံႏနဝ်ꩻ ရပ်ကွက်(၄)အနေႏ ဖြွမ်းဗူႏထွူဝင်ꩻတဲင် လွောင်ႏဗူႏဒင်ႏထိုလွေꩻ ဝေင်ꩻအရန်းနဝ်ꩻသွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻဖုံႏ
ဝေင်ꩻနမ်သန်

**ဝေင်ꩻနမ်သန်** (အိန်းကလေတ်: Namhsan) (မန်း: နမ်ဆန်မြို့) နဝ်ꩻ အဝ်ႏဒျာႏ မျန်မာခမ်းထီ အခဝ်ကွဉ်ႏထင်ꩻ၊ ဖြဝ်ꩻခမ်းနယ်ႏ အခဝ်ထင်ꩻ၊ ကျောက်မဲးခရဲင်ႏ၊ တအာင်း(ပလောင်း)နမ်းပဲင်ႏအိုပ်ချုတ်ခွင်ꩻလꩻဒေႏသ၊ ဝေင်ꩻနယ်ႏနမ်သန်ကို ကပါဒါႏ ဝေင်ꩻတဖြိုင်ႏဒျာႏသွူ။ ဝေင်ꩻနမ်သန်နဝ်ꩻ ထွာဒျာႏ တအာင်းပလောင်ဒေႏသ ဝေင်ꩻတန်တဲင် ဝေင်ꩻကိုနဝ်ꩻ ဒေႏသ၊ ဝေင်ꩻနယ်ႏ အိုပ်ချုတ်ရေꩻရွုမ်ꩻဖုံႏနဝ်ꩻ အဝ်ႏသော့ꩻနဝ်ꩻသွူ။
 
## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻဖုံႏ
ဝေင်ꩻနမ်းခမ်း

**ဝေင်ꩻနမ်းခမ်း** (အဲင်းကလေတ်: Namhkam ) (မန်း: နမ့်ခမ်းမြို့) နဝ်ꩻ အဝ်ႏဒျာႏ မျန်မာခမ်းထီ၊ ဖြဝ်ꩻခမ်းနယ်ႏအခဝ်ထင်ꩻ၊ မူသယ်ခရဲင်ႏ၊ ဝေင်ꩻနယ်ႏနမ်းခမ်းကို ကအဝ်ႏဒါႏ ခမ်းကူဝေင်ꩻတဖြုံႏဒျာႏနဝ်ꩻသွူ။ ဝေင်ꩻနယ်ႏအိုပ်ချုတ်ရေꩻရွုမ်ꩻဖုံႏလဲ့ အဝ်ႏသော့ꩻ ဝေင်ꩻနမ်းခမ်းကိုသွူ။ ဝေင်ꩻနမ်းခမ်းနဝ်ꩻ အဝ်ႏဒျာႏ မန်ႏတလေꩻ-မူသယ်-ခယ်ႏခမ်းကူ ခမ်းခြွဉ်းဗူႏ-အာသီယံ တဖူꩻတန်ထျꩻ မူသယ်ဆꩻတွို့ꩻနဝ် သွေလီခြောင်ဖင်ႏတဲင် အဝ်ႏရောင်ꩻဒျာႏ ခယ်ႏခမ်းကူ ယူနန်ခမ်းနယ်ႏ ဝေင်ꩻနောင်တောင်ꩻနဝ်ꩻသွူ။ "နမ်းခမ်း" ကရိုꩻဒါႏငဝ်းယိုနဝ်ꩻ ဖြဝ်ꩻငဝ်းအနေႏ အဓိပ္ပာယ်ႏလꩻ "ထီခြောင်ခံꩻ၊ ခံꩻကထန်ႏဒါႏခြောင်" နုဲင်းနဝ်ꩻသွူ။ ဖြဝ်ꩻ၊ ခယ်ႏ၊ မန်း၊ ခင်၊ ပလောင်း စတဲင်လိုꩻမျိုꩻအလင်ဖုံႏ အဝ်ႏအုံညီꩻအဝ်ႏရဝ်းညီꩻဝင်ꩻသွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻဖုံႏ
ဝေင်ꩻနမ်းခမ်းဝူ

**ဝေင်ꩻနမ်းခမ်းဝူ** (မန်း: နမ်ခမ်းဝူးမြို့) နဝ်ꩻ အဝ်ႏဒျာႏ မျန်မာခမ်းထီ အခဝ်ကွဉ်ႏထင်ꩻ၊ ဖြဝ်ꩻခမ်းနယ်ႏ အခဝ်ကွဉ်ႏထင်ꩻ၊ ဝနမ်းပဲင်ႏအိုပ်ချုတ်ခွင်ꩻလꩻတွိုင်ꩻ၊ ဝေင်းကောင် အထူꩻဒေႏသ-၂ကို ကအဝ်ႏဒါႏ ဝေင်ꩻတဝေင်ꩻဒျာႏသွူ။ ဝေင်ꩻနားကောင်နဝ်ꩻ ထွာဒျာႏ အထူꩻဒေႏသ-၂ ဝအထူꩻဒေႏသ ဝေင်ꩻဒျာႏတဲင် စဲ့ꩻဝUWSP/UWSAစွိုꩻ အဝ်ႏထိန်ꩻချုတ်အိုပ်ချုတ်ခါꩻဒျာႏသွူ။ ဝေင်ꩻနဝ်ꩻ အဝ်ႏဒျာႏ မျန်မာ-ခယ်ႏ ခမ်းကူ စဲ့ꩻဝဝေင်ꩻတန် ဝေင်ꩻပင်သင်ꩻထျꩻနဝ်ꩻသွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻဖုံႏ
ဝေင်ꩻနမ်းစင်

**ဝေင်ꩻနမ်းစင်** (အဲင်းကလေတ်: Nansang) (မန်း: နမ့်စန်မြို့) နဝ်ꩻ အဝ်ႏဒျာႏ မျန်မာခမ်းထီ၊ ဖြဝ်ꩻခမ်းနယ်ႏအခဝ်နဝ်၊ နမ်းစင်ခရဲင်ႏ၊ ဝေင်ꩻနယ်ႏနမ်းစင်ကို ကအဝ်ႏဒါႏ ဝေင်ꩻတဝေင်ꩻဒျာႏသွူ။ ဝေင်ꩻနမ်းစင်ကိုနဝ်ꩻ ခရဲင်ႏ၊ ဝေင်ꩻနယ်ႏအိုပ်ချုတ်ရေꩻရွုမ်ꩻဖုံႏ အဝ်ႏသော့ꩻနဝ်ꩻသွူ။ ဝေင်ꩻနမ်းစင်ထျꩻနဝ်ꩻ စဲ့ꩻမန်း လေတပ်၊ ကြည်းတပ်၊ အမြောက်တပ်၊ တင့်ကား စခန်ꩻဖုံႏအဝ်ႏ၊ စဲ့ꩻသုင်ꩻသင်ဖော်ꩻကျောင်ႏကွင်ꩻတဲ့အဝ်ႏ သွူတကာႏတဝ်း ခမ်းရင်ꩻသား ခမ်းသားစဲ့ꩻ စူခွုမ်သားစွိုꩻလဲ့ အဝ်ႏသော့ꩻ လစ်ꩻငတ်ꩻစွိုꩻနဝ်ꩻသွူ။ ဝေင်ꩻနမ်းစင်နဝ်ꩻ အဝ်ႏလွေꩻဒျာႏ တောင်ႏကီꩻ-တာဆီလေက်-ထုဲင်ꩻခမ်းကူ ခမ်းခြွဉ်းဗူႏ တဖူꩻတန်လောင်း တောမ်ႏ တောင်ႏကီꩻ-မွိုင်ꩻသျူး တဖူꩻတန်လောင်း တဖူꩻဆွုမ်ႏကိုတဲင် ကွုန်ꩻဟွိုန်ꩻဒါႏ ဝေင်ꩻတဝေင်ꩻဒျာႏနဝ်ꩻသွူ။ ဖြဝ်ꩻ၊ ပအိုဝ်ႏ၊ မန်း၊ ပလောင်၊ လားဟူ၊ ယင်ꩻလိုꩻမျိုꩻ စတဲင် တောမ်ႏလိုꩻမျိုꩻလင်ဖုံႏအဝ်ႏအုံညီꩻ အဝ်ႏရဝ်းလွနဝ်ꩻသွူ။ 

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻဖုံႏ
ဝေင်ꩻနမ်းတစ်

**ဝေင်ꩻနမ်းတစ်** (အိန်းကလေတ်: Namtit) (မန်း: နမ်းတစ်မြို့) (ဝ: nām dēeg) နဝ်ꩻ အဝ်ႏဒျာႏ မျန်မာခမ်းထီ အခဝ်ကွဉ်ႏထင်ꩻ၊ ဖြဝ်ꩻခမ်းနယ်ႏ အခဝ်ထင်ꩻ၊ ဟိုပန်ခရဲင်ႏ၊ ဝနမ်းပဲင်ႏအိုပ်ချုတ်ခွင်ꩻလꩻတွိုင်ꩻ၊ ဝေင်ꩻနယ်ႏဟိုပန်ကို ကပါဒါႏ ဝေင်ꩻနယ်ႏဖြယ်အရန်း ကအဝ်ႏဒါႏ ဝေင်ꩻတဝေင်ꩻဒျာႏသွူ။ ဝေင်ꩻနမ်းတစ်နဝ်ꩻ ထွာဒျာႏ အထူꩻဒေႏသ-၂ ဝအထူꩻဒေႏသ ဝေင်ꩻဒျာႏတဲင် စဲ့ꩻဝUWSP/UWSAစွိုꩻ အဝ်ႏထိန်ꩻချုတ်အိုပ်ချုတ်ခါꩻဒျာႏသွူ။ ဝေင်ꩻနဝ်ꩻ အဝ်ႏရောင်ꩻဒျာႏ မျန်မာ-ခယ်ႏ ခမ်းကူထျꩻနဝ်ꩻသွူ။ ဝဒေႏသကို အဝ်ႏဆို့ꩻရုဲင်ခွုမ်မာꩻဒါႏ ရာဘာဖုံႏနဝ်ꩻ ထေမာꩻအာဒျာႏ ဝေင်ꩻမွိုင်းမော၊ ဝေင်ꩻပင်သင်ꩻ၊ ဝေင်ꩻနမ်းတစ် ဖုံႏကိုနဝ်ꩻသွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻဖုံႏ
ဝေင်ꩻနမ်းတီး

**ဝေင်ꩻနမ်းတီး** (အဲင်းကလေတ်: Namti) (မန်း: နမ္မတီးမြို့) နဝ်ꩻ အဝ်ႏဒျာႏ မျန်မာခမ်းထီ အခဝ်ထင်ꩻသွတ်ꩻ၊ ခင်ခမ်းနယ်ႏ အခဝ်တွို့ꩻနဝ်၊ မိုးငဉ်းခရဲင်ႏ၊ ဝေင်ꩻနယ်ႏမိုးကောင်းကို ကပါဒါႏ ဝေင်ꩻတဝေင်ꩻဒျာႏသွူ။

## အာႏကွိုꩻ

ကဏ္ဍ:ခင်ခမ်းနယ်ႏကိုဝေင်ꩻဖုံႏ
ဝေင်ꩻနမ်းဖုဲင်

**ဝေင်ꩻနမ်းဖုဲင်** (မန်း: နမ့်ဖိုင်မြို့) နဝ်ꩻ အဝ်ႏဒျာႏ မျန်မာခမ်းထီ အခဝ်ကွဉ်ႏထင်ꩻ၊ ဖြဝ်ꩻခမ်းနယ်ႏ အခဝ်ကွဉ်ႏ၊ မွိုင်းပေါက် ဝအထူꩻဒေႏသ-၂ကို ကအဝ်ႏဒါႏ ဝေင်ꩻတဝေင်ꩻဒျာႏသွူ။ ဝေင်ꩻနမ်းဖုဲင်နဝ်ꩻ ထွာဒျာႏ အထူꩻဒေႏသ-၂ ဝအထူꩻဒေႏသ ဝေင်ꩻဒျာႏတဲင် စဲ့ꩻဝUWSP/UWSAစွိုꩻ အဝ်ႏထိန်ꩻချုတ်အိုပ်ချုတ်ခါꩻဒျာႏသွူ။ ဝေင်ꩻနဝ်ꩻ အဝ်ႏဒျာႏ မျန်မာ-ခယ်ႏ ခမ်းကူထျꩻနဝ်ꩻသွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻဖုံႏ
ဝေင်ꩻနန်းမယ်ခုံ

**ဝေင်ꩻနန်းမယ်ခုံ** (အိန်းကလေတ်: Nanmaekhon) နဝ်ꩻ အဝ်ႏဒျာႏ မျန်မာခမ်းထီအခဝ်ကွဉ်ႏ စောက်ꩻတနျာႏ(ကယား)ခမ်းနယ်ႏအခဝ်တွို့ꩻထင်ꩻ လွယ်ကောႏခရဲင်ႏ ဝေင်ꩻနယ်ႏဒီမောသိုကို ကပါဒါႏ ဝေင်ꩻတသာတဖြိုင်ႏဒျာႏနဝ်ꩻသွူ။ ဝေင်ꩻနန်းမယ်ခုံနဝ်ꩻ အဝ်ႏအွိုင်ႏနန်းမယ်ခုံ ဒင်ႏထိုလွေꩻဝေင်ꩻအရန်း ခရိစ်နေင်ႏ ၂၀၁၇ ဗာႏနဝ်ꩻသွူ။ ဝေင်ꩻနန်းမယ်ခုံထျꩻနဝ်ꩻ ထီဖူꩻနန်းမယ်ခုံတောမ်ႏ လွယ်နန်းဖကောင်နဝ်ꩻ မိဉ်ꩻတန်တင်ႏသျာꩻငါႏသွူ။ ဖဲင်ꩻထင်ꩻနဝ်ꩻ ဝေင်ꩻနယ်ႏဒီမောသို အွိုင်ႏဖရာꩻဗွာ၊ ဖဲ့ꩻတွို့ꩻတောမ်ႏ ဖဲ့ꩻနဝ်နဝ်ꩻ အွိုင်ႏအိုကေ၊ ဖဲ့ꩻထင်ꩻနဝ်ꩻ အွိုင်ႏကောင်ဆင်ဖုံႏဒျာႏသွူ။ ခရိစ်နေင်ႏ ၂၀၁၉ ဗာႏ စာႏရင်ꩻအလꩻ လိုꩻဖြာꩻခြွဉ်းအဝ်ႏ ၂၃၆၁ ဖြာꩻ၊ စောက်ꩻတနျာႏခွိုꩻနွယ်ႏအဝ်ႏအုံသော့ꩻအာသွတ်ꩻတဲင် မန်း၊ ဖြဝ်ꩻ၊ စောက်ꩻ တောမ်ႏလိုꩻမျိုꩻအလင်ဖုံႏတဲ့ အဝ်ႏအုံသော့ꩻနဝ်ꩻသွူ။

## အာႏကွိုꩻ

ကဏ္ဍ:စောက်ꩻတနျာႏခမ်းနယ်ႏကိုဝေင်ꩻဖုံႏ
ဝေင်ꩻနမ္မတူ

**ဝေင်ꩻနမ္မတူ** (အဲင်းကလေတ်: Namtu) (မန်း: နမ္မတူမြို့) နဝ်ꩻ အဝ်ႏဒျာႏ မျန်မာခမ်းထီ၊ ဖြဝ်ꩻခမ်းနယ်ႏအခဝ်ထင်ꩻ၊ ကျောက်မဲးခရဲင်ႏ၊ ဝေင်ꩻနယ်ႏနမ္မတူကို ကအဝ်ႏဒါႏ ဝေင်ꩻတဝေင်ꩻဒျာႏသွူ။ ဝေင်ꩻနမ္မတူကိုနဝ်ꩻ ဝေင်ꩻနယ်ႏအိုပ်ချုတ်ရေꩻရွုမ်ꩻဖုံႏ အဝ်ႏသော့ꩻနဝ်ꩻသွူ။ ခရိစ်နေင်ႏ ၂၀၁၄ ဗာႏ စာႏရင်ꩻအလꩻ လိုꩻဖြာꩻခြွဉ်းအဝ်ႏ (၁၃,၂၉၈)ဖြာꩻသွူ။ ဝေင်ꩻနမ္မတူထျꩻနဝ်ꩻ ဗော်တွီး တောမ်ႏ နမ္မတူ ရွဉ်သတ္တုအောင်အဝ်ႏတဲင် အမိဉ်ꩻတန်တင်ႏသျာꩻငါႏနဝ်ꩻသွူ။ နမ္မတူခြောင်နဝ်ꩻ ကာႏလင်ꩻဒျာႏ ဝေင်ꩻကဲဉ်နဝ်ꩻသွူ။ တောမ်ႏကာꩻတဖူꩻတန် အဝ်ႏသွုပ်ဆွိုက်ခါꩻ လားသျိုး တောမ်ႏ မန်ႏတလေꩻ နဝ်ꩻသွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻဖုံႏ
ဝေင်ꩻနယ်ႏကလော်ꩻ

**ဝေင်ꩻနယ်ႏကလော်ꩻ** (အဲင်းကလေတ်: Kalaw Township) ယို ထွာ ဖြဝ်ꩻခမ်းနယ်ႏ ကလော်ꩻခရဲင်ႏ အကို ဝေင်ꩻနယ်ႏတဖြုံႏဒျာႏနဝ်ꩻသွူ။ အိုပ်ချုတ်ရေꩻဆဲင်ႏရာꩻရွုမ်ꩻအဝ်ႏသွော့ဝေင်ꩻနဝ်ꩻ အဝ်ႏဒျာႏ ဝေင်ꩻကလော်ꩻ ကိုသွူ။ ဝေင်ꩻနယ်ႏကိုနဝ်ꩻ ဝေင်ꩻကလော်ꩻ၊ ဝေင်ꩻအောင်ႏဗန်း၊ ဝေင်ꩻဟုဲင်ꩻဟိုꩻ အဝ်ႏ(၃)ဝေင်ꩻသွူ။ **ဝေင်ꩻနယ်ႏကလော်ꩻ** ကို အရေꩻတန်သွတ်ꩻဝေင်ꩻနဝ်ꩻ ထွာဝေင်ꩻအောင်ႏဗန်း ဒျာႏတဲင် ဝေင်ꩻအောင်ႏဗန်း ယို ခရဲင်ႏအကို ထွာစီꩻပွာꩻရေꩻဝေင်ꩻဒျာႏသွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻနယ်ႏဖုံႏ
ကဏ္ဍ:တောင်ႏကီꩻခရဲင်ႏကို ဝေင်ꩻနယ်ႏဖုံႏ
ဝေင်ꩻနယ်ႏကေးသီး

**ဝေင်ꩻနယ်ႏကေးသီး** (အိန်းကလေတ်: Kyethi Township) နဝ်ꩻ အဝ်ႏဒျာႏ ဖြဝ်ꩻခမ်းနယ်ႏအခဝ်နဝ်၊ မွိုင်ꩻသျူးခရဲင်ႏကိုသွူ။  ဝေင်ꩻနယ်ႏအိုပ်ချုတ်ရေꩻရွုမ်ꩻဖုံႏ ကအဝ်ႏဒါႏဝေင်ꩻနဝ်ꩻ ဝေင်ꩻကေးသီးကိုသွူ။ ဝေင်ꩻနယ်ႏကေးသီး အကို ဝေင်ꩻကေးသီး တွမ်ႏ ဝေင်ꩻမွိုင်းနောင် ယို အဝ်ႏပါသော့ꩻဒျာႏနီဖြုံႏနဝ်ꩻသွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏကျိုက်ထို

**ဝေင်ꩻနယ်ႏကျိုက်ထို** (အိန်းကလေတ်: Kyaikto Township) နဝ်ꩻ အဝ်ႏဒျာႏ မျန်မာခမ်းထီ၊ မဲင်ꩻခမ်းနယ်ႏ၊ သထွုံႏခရဲင်ႏကိုနဝ်ꩻသွူ။ ဝေင်ꩻနယ်ႏအိုပ်ချုတ်ရေꩻရွုမ်ꩻဖုံႏနဝ်ꩻ အဝ်ႏဒျာႏ ဝေင်ꩻကျိုက်ထို ကိုသွူ။ ဝေင်ꩻနယ်ႏကျိုက်ထိုကိုနဝ်ꩻ ဝေင်ꩻကျိုက်ထို တောမ်ႏ ဝေင်ꩻတေင်သယတ် အဝ်ႏနီဝေင်ꩻနဝ်ꩻသွူ။ မျန်မာခမ်းကို မိဉ်ꩻတန်ကျောႏဒါႏ ဖရာꩻကျွိုက်ထွူယိုꩻ(ကျိုက်ထီးရိုး) ဖရာꩻကောင်လဲ့ အဝ်ႏဝေင်ꩻနယ်ႏကျိုက်ထိုကိုသွူ။

## အာႏကွိုꩻ

ကဏ္ဍ:မဲင်ꩻခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏကျိုက်မရော

**ဝေင်ꩻနယ်ႏကျိုက်မရော** (အိန်းကလေတ်: Kyaikmaraw Township) နဝ်ꩻ အဝ်ႏဒျာႏ မျန်မာခမ်းထီ၊ မဲင်ꩻခမ်းနယ်ႏအခဝ်ထာႏဝ၊ မောႏလမျင်ႏခရဲင်ႏကိုနဝ်ꩻသွူ။ ဝေင်ꩻနယ်ႏအိုပ်ချုတ်ရေꩻရွုမ်ꩻဖုံႏနဝ်ꩻ အဝ်ႏဒျာႏ ဝေင်ꩻကျိုက်မရော ကိုသွူ။

## အာႏကွိုꩻ

ကဏ္ဍ:မဲင်ꩻခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏကျောက်မဲး

**ဝေင်ꩻနယ်ႏကျောက်မဲး** (အိန်းကလေတ်: Kyaukme Township) နဝ်ꩻ အဝ်ႏဒျာႏ မျန်မာခမ်းထီ၊ ဖြဝ်ꩻခမ်းနယ်ႏ အခဝ်ထင်ꩻ၊ ကျောက်မဲးခရဲင်ႏကို ဝေင်ꩻနယ်ႏတဖြိုင်ႏဒျာႏသွူ။ ဝေင်ꩻနယ်ႏကျောက်မဲးကိုနဝ်ꩻ ဝေင်ꩻကျောက်မဲး၊ ဝေင်ꩻမွိုင်းငေါ့ တောမ်ႏ ဝေင်ꩻမွိုင်းလုံဖုံႏ အဝ်ႏသော့ꩻ(၃)ဖြုံႏနဝ်ꩻသွူ။ ဝေင်ꩻနယ်ႏရွုမ်ꩻဖုံႏနဝ်ꩻ အဝ်ႏဒျာႏ ဝေင်ꩻကျောက်မဲးကိုသွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏကွတ်ခုဲင်

**ဝေင်ꩻနယ်ႏကွတ်ခုဲင်** (အိန်းကလေတ်: Kutkai Township) (မန်း: ကွတ်ခိုင်မြို့နယ်) နဝ်ꩻ အဝ်ႏဒျာႏ မျန်မာခမ်းထီ၊ ဖြဝ်ꩻခမ်းနယ်ႏအခဝ်ထင်ꩻ၊ ကွတ်ခုဲင်ခရဲင်ႏကို ကအဝ်ႏဒါႏ ဝေင်ꩻနယ်ႏတဖြုံႏဒျာႏနဝ်ꩻသွူ။ ဝေင်ꩻနယ်ႏကွတ်ခုဲင်ကိုနဝ်ꩻ ဝေင်ꩻကွတ်ခုဲင် တောမ်ႏ ဝေင်ꩻတာမိုးညဲ ဝေင်ꩻအဝ်ႏ(၂)ဖြုံႏသွူ။ ဝေင်ꩻနယ်ႏအိုပ်ချုတ်ရေꩻရွုမ်ꩻနဝ်ꩻ အဝ်ႏဒျာႏ ဝေင်ꩻကွတ်ခုဲင်ကိုသွူ။ 

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏကွန်ဟေင်း

**ဝေင်ꩻနယ်ႏကွန်ဟေင်း** (အိန်းကလေတ်: Kunhing Township) () နဝ်ꩻ အဝ်ႏဒျာႏ ဖြဝ်ꩻခမ်းနယ်ႏအခဝ်နဝ်၊ နမ်းစင်ခရဲင်ႏကိုသွူ။ ဝေင်ꩻနယ်ႏအိုပ်ချုတ်ရေꩻရွုမ်ꩻဖုံႏ ကအဝ်ႏဒါႏဝေင်ꩻနဝ်ꩻ အဝ်ႏဝေင်ꩻကွန်ဟေင်းကိုသွူ။ ဝေင်ꩻနယ်ႏကွန်ဟေင်းကိုနဝ်ꩻ ဝေင်ꩻကွန်ဟေင်း တောမ်ႏ ဝေင်ꩻကာလိ အဝ်ႏနီဝေင်ꩻသွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏကုံးစျံး

**ဝေင်ꩻနယ်ႏကုံးစျံး** (အိန်းကလေတ်: Konkyan Township) (မန်း: ကုန်းကြမ်းမြို့နယ်) နဝ်ꩻ အဝ်ႏဒျာႏ မျန်မာခမ်းထီ အခဝ်ကွဉ်ႏထင်ꩻ၊ ဖြဝ်ꩻခမ်းနယ်ႏ အခဝ်ထင်ꩻ၊ လောက်ကုဲင်ခရဲင်ႏ၊ ကိုးကန့်(ခယ်ႏ)နမ်းပဲင်ႏအိုပ်ချုတ်ခွင်ꩻလꩻဒေႏသကို ဝေင်ꩻနယ်ႏတဖြိုင်ႏဒျာႏသွူ။ ဝေင်ꩻနယ်ႏအိုပ်ချုတ်ရေꩻရွုမ်ꩻဖုံႏနဝ်ꩻ အဝ်ႏဒျာႏ ဝေင်ꩻကုံးစျံးကိုသွူ။ ဝေင်ꩻနယ်ႏကုံးစျံးကိုနဝ်ꩻ ဝေင်ꩻကုံးစျံး တောမ်ႏ ဝေင်ꩻမော်ထုဲက်ဖုံႏ အဝ်ႏသော့ꩻ(၂)ဖြုံႏနဝ်ꩻသွူ။ 

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏကွန်းလုံ

**ဝေင်ꩻနယ်ႏကွန်းလုံ** (အိန်းကလေတ်: Kunlong Township) (မန်း: ကွမ်းလုံမြို့နယ်]] နဝ်ꩻ အဝ်ႏဒျာႏ မျန်မာခမ်းထီ အခဝ်ကွဉ်ႏထင်ꩻ ဖြဝ်ꩻခမ်းနယ်ႏ အခဝ်ထင်ꩻ၊ လားသျိုးခရဲင်ႏကို ဝေင်ꩻနယ်ႏတဖြိုင်ႏဒျာႏသွူ။ ဝေင်ꩻနယ်ႏကွန်းလုံယို ကရီးခါနဝ်ꩻ အဝ်ႏပါသော့ꩻဒျာႏ ကွန်းလုံခရဲင်ႏကိုသွူ။ ကွန်းလုံခရဲင်ႏနဝ်ꩻ ယားကုဲင်ချာလဲဉ်း ခရိစ်နေင်ႏ ၂၀၁၄ ဗာႏကိုသွူ။  ဝေင်ꩻနယ်ႏအိုပ်ချုတ်ရေꩻရွုမ်ꩻဖုံႏနဝ်ꩻ အဝ်ႏဒျာႏ ဝေင်ꩻကွန်းလုံကို ဝေင်ꩻနဝ်ꩻ အဝ်ႏဒျာႏ ခြုံꩻခြောင်ဖင်ႏထျꩻသွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏချောင်းဆုံ

**ဝေင်ꩻနယ်ႏချောင်းဆုံ** (အိန်းကလေတ်: Chaungzon Township) နဝ်ꩻ အဝ်ႏဒျာႏ မျန်မာခမ်းထီ၊ မဲင်ꩻခမ်းနယ်ႏ၊ မောႏလမျင်ႏခရဲင်ႏကိုနဝ်ꩻသွူ။ ဝေင်ꩻနယ်ႏအိုပ်ချုတ်ရေꩻရွုမ်ꩻဖုံႏနဝ်ꩻ အဝ်ႏဒျာႏ ဝေင်ꩻချောင်းဆုံ ကိုသွူ။

## အာႏကွိုꩻ

ကဏ္ဍ:မဲင်ꩻခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏခြုက်ꩻခြိက်ꩻ

**ဝေင်ꩻနယ်ႏခြုက်ꩻခြိက်ꩻ**(ခြွုက်ꩻခြိက်ꩻ) (အိန်းကလေတ်: Kawkareik Township) နဝ်ꩻ အဝ်ႏဒျာႏ မျန်မာခမ်းထီ၊ စောက်ꩻခမ်းနယ်ႏ၊ ခြုက်ꩻခြိက်ꩻခရဲင်ႏကိုနဝ်ꩻသွူ။ ဝေင်ꩻနယ်ႏအိုပ်ချုတ်ရေꩻရွုမ်ꩻဖုံႏနဝ်ꩻ အဝ်ႏဒျာႏ ဝေင်ꩻခြုက်ꩻခြိက်ꩻ ကိုသွူ။ ဝေင်ꩻနယ်ႏခြုက်ꩻခြိက်ꩻကိုနဝ်ꩻ ဝေင်ꩻခြုက်ꩻခြိက်ꩻ တောမ်ႏ ဝေင်ꩻကျုံဒိုးဖုံႏ အဝ်ႏနီဝေင်ꩻနဝ်ꩻသွူ။

## အာႏကွိုꩻ

ကဏ္ဍ:စောက်ꩻခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏစျာအဉ်းသေတ်စီး

**ဝေင်ꩻနယ်ႏစျာအဉ်းသေတ်စီး** (အိန်းကလေတ်: Kyainsaikgyi Township) နဝ်ꩻ အဝ်ႏဒျာႏ မျန်မာခမ်းထီ၊ စောက်ꩻခမ်းနယ်ႏ၊ ခြုက်ꩻခြိက်ꩻခရဲင်ႏကိုနဝ်ꩻသွူ။ ဝေင်ꩻနယ်ႏအိုပ်ချုတ်ရေꩻရွုမ်ꩻဖုံႏနဝ်ꩻ အဝ်ႏဒျာႏ ဝေင်ꩻစျာအဉ်းသေတ်စီး ကိုသွူ။ ဝေင်ꩻနယ်ႏစျာအဉ်းသေတ်စီးကိုနဝ်ꩻ ဝေင်ꩻစျာအဉ်းသေတ်စီး၊ ဝေင်ꩻဖရာꩻသိုမ်ဆူႏ တောမ်ႏ ဝေင်ꩻကျိုက်ဒုံဖုံႏ အဝ်ႏနဝ်ꩻသွူ။ 

## အာႏကွိုꩻ

ကဏ္ဍ:စောက်ꩻခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏညောင်ႏရွီႏ

**ဝေင်ꩻနယ်ႏညောင်ႏရွီႏ** (အဲင်းကလေတ်: Nyaung Shwe Township) (မန်း: ညောင်ရွှေမြို့နယ်) ယို ထွာဒျာႏ ဖြဝ်ꩻခမ်းနယ်ႏ ကလော်ꩻခရဲင်ႏ အကို ကအဝ်ႏဒါႏ ဝေင်ꩻနယ်ႏတဗာႏဒျာႏသွူ။ အိုပ်ချုတ်ရေꩻဆဲင်ႏရာꩻရွုမ်ꩻအဝ်ႏသွော့ꩻဝေင်ꩻနဝ်ꩻ ထွာဒျာႏ ဝေင်ꩻညောင်ႏရွီႏ သွူ။ ဝေင်ꩻနယ်ႏညောင်ႏရွီႏအကိုယို နဝ်ꩻ ဝေင်ꩻညောင်ႏရွီႏ၊ ဝေင်ꩻနန်းပန်ႏ ဖုံႏယိုလဲ့ အဝ်ႏပါသော့ꩻနေနေသွူ။

### လင့်ခ်အထန်ႏ
*Satellite map at Maplandia.com
## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏကိင်ꩻတွုံ

**ဝေင်ꩻနယ်ႏကိင်ꩻတွုံ** (အိန်းကလေတ်: Kengtung Township) နဝ်ꩻ အဝ်ႏဒျာႏ မျန်မာခမ်းထီ၊ ဖြဝ်ꩻခမ်းနယ်ႏ အခဝ်ကွဉ်ႏ၊ ကိင်ꩻတွုံခရဲင်ႏကို ဝေင်ꩻနယ်ႏတဖြိုင်ႏဒျာႏသွူ။ ဝေင်ꩻနယ်ႏကိင်ꩻတွုံကိုနဝ်ꩻ ဝေင်ꩻကိင်ꩻတွုံ အဝ်ႏနဝ်ꩻသွူ။ ဝေင်ꩻနယ်ႏရွုမ်ꩻဖုံႏနဝ်ꩻ အဝ်ႏဒျာႏ ဝေင်ꩻကိင်ꩻတွုံကိုသွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏတန်းယန်း

**ဝေင်ꩻနယ်ႏတန်းယန်း** (အိန်းကလေတ်: Tangyan Township) (မန်း: တန့်ယန်းမြို့နယ်) နဝ်ꩻ အဝ်ႏဒျာႏ မျန်မာခမ်းထီ အခဝ်ကွဉ်ႏထင်ꩻ ဖြဝ်ꩻခမ်းနယ်ႏ အခဝ်ထင်ꩻ၊ တန်းယန်းခရဲင်ႏကို ဝေင်ꩻနယ်ႏတဖြိုင်ႏဒျာႏသွူ။ ဝေင်ꩻနယ်ႏအိုပ်ချုတ်ရေꩻရွုမ်ꩻဖုံႏနဝ်ꩻ အဝ်ႏဒျာႏ ဝေင်ꩻတန်းယန်းကိုသွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏတာဆီလေက်

**ဝေင်ꩻနယ်ႏတာဆီလေက်** (အိန်းကလေတ်: Tachileik Township) နဝ်ꩻ အဝ်ႏဒျာႏ မျန်မာခမ်းထီ၊ ဖြဝ်ꩻခမ်းနယ်ႏ အခဝ်ကွဉ်ႏ၊ တာဆီလေက်ခရဲင်ႏကို ခမ်းကူဝေင်ꩻနယ်ႏတဖြိုင်ႏဒျာႏသွူ။ ဝေင်ꩻနယ်ႏတာဆီလေက်ကိုနဝ်ꩻ ဝေင်ꩻတာဆီလေက်၊ ဝေင်ꩻကျိုင်းလပ် တောမ်ႏ ဝေင်ꩻတာလေဖုံႏ အဝ်ႏသော့ꩻ(၃)ဖြုံႏနဝ်ꩻသွူ။ ဝေင်ꩻနယ်ႏရွုမ်ꩻဖုံႏနဝ်ꩻ အဝ်ႏဒျာႏ ဝေင်ꩻတာဆီလေက်ကိုသွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏတေင်းနီ

**ဝေင်ꩻနယ်ႏတေင်းနီ** (အိန်းကလေတ်: Hseni Township) (မန်း: သိန္နီမြို့နယ်) နဝ်ꩻ အဝ်ႏဒျာႏ မျန်မာခမ်းထီ အခဝ်ကွဉ်ႏထင်ꩻ ဖြဝ်ꩻခမ်းနယ်ႏ အခဝ်ထင်ꩻ၊ လားသျိုးခရဲင်ႏကို ဝေင်ꩻနယ်ႏတဖြိုင်ႏဒျာႏသွူ။ ဝေင်ꩻနယ်ႏတေင်းနီကိုနဝ်ꩻ ရပ်ကွက်အဝ်ႏ (၄)ကွက်၊ အွိုင်ႏအဝ်ႏ (၃၂)အွိုင်ႏသွူ။ ဝေင်ꩻနယ်ႏအိုပ်ချုတ်ရေꩻရွုမ်ꩻဖုံႏနဝ်ꩻ အဝ်ႏဒျာႏ ဝေင်ꩻတေင်းနီကိုသွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏတောင်ႏကီꩻ

**ဝေင်ꩻနယ်ႏတောင်ႏကီꩻ** () () မွေးတဝ်းလဲ့ **ဝေင်ꩻနယ်ႏတောင်းကီꩻ** နဝ်ꩻ အဝ်ႏဒျာႏတောင်ႏကီꩻခရဲင်ႏ ဖြဝ်ꩻခမ်းနယ်ႏအခဝ်နဝ်ကို နဝ်ꩻသွူ။ ဝေင်ꩻနယ်ႏအိုပ်ချုပ်ရေꩻရွုမ်ꩻဖုံႏ အဝ်ႏဒါႏဝေင်ꩻနဝ်ꩻ ထွာဒျာႏ ဝေင်ꩻတောင်ႏကီꩻနဝ်ꩻသွူ။ ဝေင်ꩻနယ်ႏတောင်ႏကီꩻ ဆꩻကွဉ်ႏထင်ꩻဖဲ့ꩻနဝ်ꩻ ဝေင်ꩻနယ်ႏရောက်ꩻစောက်ꩻ၊ ဆꩻကွဉ်ႏဖဲ့ꩻနဝ်ꩻ ဝေင်ꩻနယ်ႏဟိုပုံꩻ၊ ဆꩻကွဉ်ႏနဝ်နဝ်ꩻ ဝေင်ꩻနယ်ႏသီႏသဲင်ႏ ဆꩻတွို့ꩻဖဲ့ꩻနဝ်ꩻ ဝေင်ꩻနယ်ႏကလော်ꩻ၊ ဆꩻတွို့ꩻနဝ်နဝ်ꩻ ဝေင်ꩻနယ်ႏညောင်ႏရွီႏဖုံႏ အဝ်ႏခူနဝ်ꩻသွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏဒီမောသို

**ဝေင်ꩻနယ်ႏဒီမောသို** (အိန်းကလေတ်: Demoso Township) နဝ်ꩻ အဝ်ႏဒျာႏ မျန်မာခမ်းထီအခဝ်ကွဉ်ႏ စောက်ꩻတနျာႏ(ကယား)ခမ်းနယ်ႏအခဝ်ထင်ꩻ လွယ်ကောႏခရဲင်ႏကို ကပါဒါႏ ဝေင်ꩻနယ်ႏတဖြိုင်ႏဒျာႏနဝ်ꩻသွူ။ ဝေင်ꩻနယ်ႏဒီမောသိုကိုနဝ်ꩻ ဝေင်ꩻဒီမောသို တောမ်ႏ ဝေင်ꩻနန်းမယ်ခုံဖုံႏ အဝ်ႏပါသော့ꩻနဝ်ꩻသွူ။ ဝေင်ꩻနယ်ႏအိုပ်ချုတ်ရေꩻရွုမ်ꩻဖုံႏနဝ်ꩻ အဝ်ႏဒျာႏ ဝေင်ꩻဒီမောသိုကိုနဝ်ꩻသွူ။

## အာႏကွိုꩻ

ကဏ္ဍ:စောက်ꩻတနျာႏခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏတန်တောင်စီး

**ဝေင်ꩻနယ်ႏတန်တောင်စီး** (အိန်းကလေတ်: Thandaunggyi Township) နဝ်ꩻ အဝ်ႏဒျာႏ မျန်မာခမ်းထီ၊ စောက်ꩻခမ်းနယ်ႏ၊ ဖအံခရဲင်ႏကိုနဝ်ꩻသွူ။ ဝေင်ꩻနယ်ႏအိုပ်ချုတ်ရေꩻရွုမ်ꩻဖုံႏနဝ်ꩻ အဝ်ႏဒျာႏ ဝေင်ꩻတန်တောင်စီး ကိုသွူ။ ဝေင်ꩻနယ်ႏတန်တောင်စီးကိုနဝ်ꩻ ဝေင်ꩻတန်တောင်စီး၊ ဝေင်ꩻတန်တောင်၊ ဝေင်ꩻလေက်တို တောမ်ႏ ဝေင်ꩻဗောဂလိဖုံႏ အဝ်ႏနဝ်ꩻသွူ။

## အာႏကွိုꩻ

ကဏ္ဍ:စောက်ꩻခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏတန်ဖျူသယတ်

**ဝေင်ꩻနယ်ႏတန်ဖျူသယတ်** (အိန်းကလေတ်: Thanbyuzayat Township) နဝ်ꩻ အဝ်ႏဒျာႏ မျန်မာခမ်းထီ၊ မဲင်ꩻခမ်းနယ်ႏ၊ မောႏလမျင်ႏခရဲင်ႏကိုနဝ်ꩻသွူ။ ဝေင်ꩻနယ်ႏအိုပ်ချုတ်ရေꩻရွုမ်ꩻဖုံႏနဝ်ꩻ အဝ်ႏဒျာႏ ဝေင်ꩻတန်ဖျူသယတ် ကိုသွူ။ ဝေင်ꩻနယ်ႏတန်ဖျူသယတ်ကိုနဝ်ꩻ ဝေင်ꩻတန်ဖျူသယတ် တောမ်ႏ ဝေင်ꩻကျိုက်ခမီ အဝ်ႏနီဝေင်ꩻနဝ်ꩻသွူ။ ဒုတိယကမ္ဘာႏစဲ့ꩻခိန်ႏကို ကတယ်ႏမာꩻခါꩻဒါႏ သေမင်းတမန် ရထာꩻတဖူꩻ တောမ်ႏ သံဖြူဇရပ် စဲ့ꩻသင်းခဲင်ꩻဖုံႏတဲ့ အဝ်ႏသော့ꩻ ဝေင်ꩻနယ်ႏတန်ဖျူသယတ်ကိုသွူ။

## အာႏကွိုꩻ

ကဏ္ဍ:မဲင်ꩻခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏနမ္မတူ

**ဝေင်ꩻနယ်ႏနမ္မတူ** (အိန်းကလေတ်: Namtu Township) နဝ်ꩻ အဝ်ႏဒျာႏ မျန်မာခမ်းထီ အခဝ်ကွဉ်ႏ၊ ဖြဝ်ꩻခမ်းနယ်ႏ အခဝ်ထင်ꩻ၊ ကျောက်မဲးခရဲင်ႏကို ဝေင်ꩻနယ်ႏတဖြိုင်ႏဒျာႏသွူ။ ဝေင်ꩻနယ်ႏရွုမ်ꩻဖုံႏနဝ်ꩻ အဝ်ႏဒျာႏ ဝေင်ꩻနမ္မတူကိုသွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏနမ်သန်

**ဝေင်ꩻနယ်ႏနမ်သန်** (အိန်းကလေတ်: Namhsan Township) (မန်း: နမ့်ဆန်မြို့နယ်) နဝ်ꩻ အဝ်ႏဒျာႏ မျန်မာခမ်းထီ အခဝ်ကွဉ်ႏ၊ ဖြဝ်ꩻခမ်းနယ်ႏ အခဝ်ထင်ꩻ၊ ကျောက်မဲးခရဲင်ႏ၊ တအာင်း(ပလောင်)နမ်းပဲင်ႏအိုပ်ချုတ်ခွင်ꩻလꩻဒေႏသကို ဝေင်ꩻနယ်ႏတဖြိုင်ႏဒျာႏသွူ။ ဝေင်ꩻနယ်ႏရွုမ်ꩻဖုံႏနဝ်ꩻ အဝ်ႏဒျာႏ ဝေင်ꩻနမ်သန်ကိုသွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏနမ်းခမ်း

**ဝေင်ꩻနယ်ႏနမ်းခမ်း** (အိန်းကလေတ်: Namhkam Township) (မန်း: နမ့်ခမ်းမြို့နယ်) နဝ်ꩻ အဝ်ႏဒျာႏ မျန်မာခမ်းထီ၊ ဖြဝ်ꩻခမ်းနယ်ႏအခဝ်ထင်ꩻ၊ မူသယ်ခရဲင်ႏကို ကအဝ်ႏဒါႏ ဝေင်ꩻနယ်ႏတဖြုံႏဒျာႏနဝ်ꩻသွူ။ ဝေင်ꩻနယ်ႏအိုပ်ချုတ်ရေꩻရွုမ်ꩻနဝ်ꩻ အဝ်ႏဒျာႏ ဝေင်ꩻနမ်းခမ်းကိုသွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏနမ်းစင်

**ဝေင်ꩻနယ်ႏနမ်းစင်**နဝ်ꩻ အဝ်ႏဒျာႏ ဖြဝ်ꩻခမ်းနယ်ႏအခဝ်နဝ်၊ နမ်းစင်ခရဲင်ႏကိုသွူ။ ဝေင်ꩻနယ်ႏအိုပ်ချုတ်ရေꩻရွုမ်ꩻဖုံႏ ကအဝ်ႏဒါႏဝေင်ꩻနဝ်ꩻ အဝ်ႏဝေင်ꩻနမ်းစင်ကိုသွူ။ ဝေင်ꩻနယ်ႏနမ်းစင်ကိုနဝ်ꩻ ဝေင်ꩻနမ်းစင် တောမ်ႏ ဝေင်ꩻခိုလမ် အဝ်ႏနီဝေင်ꩻသွူ။ 

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏနားဖန်း

**ဝေင်ꩻနယ်ႏနားဖန်း** (အိန်းကလေတ်: Namphan Township) (မန်း: နားဖန်းမြို့နယ်) နဝ်ꩻ အဝ်ႏဒျာႏ မျန်မာခမ်းထီ အခဝ်ကွဉ်ႏ၊ ဖြဝ်ꩻခမ်းနယ်ႏ အခဝ်ထင်ꩻ၊ မက်မန်းခရဲင်ႏ၊ ဝနမ်းပဲင်ႏအိုပ်ချုတ်ခွင်ꩻလꩻတွိုင်ꩻ ဝေင်ꩻနယ်ႏ(၆)ဖြုံႏအကို အဝ်ႏပါဒါႏ ဝေင်ꩻနယ်ႏတဖြိုင်ႏဒျာႏသွူ။ ဝေင်ꩻနယ်ႏအိုပ်ချုတ်ရေꩻရွုမ်ꩻဖုံႏနဝ်ꩻ အဝ်ႏဒျာႏ ဝေင်ꩻနားဖန်းကိုသွူ။ ဝေင်ꩻနယ်ႏနားဖန်းယို ကရီးခါနဝ်ꩻ အဝ်ႏပါသော့ꩻညီꩻဒျာႏ လားသျိုးခရဲင်ႏကို တွိုႏ ၂၀၁၁ ဗာႏနဝ်ꩻ ဖထန်ႏထိုꩻသွူ ထဲမ်သော့ꩻလွေꩻလုဲင်ႏ မက်မန်းခရဲင်ႏ ဝဒေႏသကိုသွူ။  

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏနောင်ချို

**ဝေင်ꩻနယ်ႏနောင်ချို** (အိန်းကလေတ်: Kyaukme Township) နဝ်ꩻ အဝ်ႏဒျာႏ မျန်မာခမ်းထီ၊ ဖြဝ်ꩻခမ်းနယ်ႏ အခဝ်ထင်ꩻ၊ ကျောက်မဲးခရဲင်ႏကို ဝေင်ꩻနယ်ႏတဖြိုင်ႏဒျာႏသွူ။ ဝေင်ꩻနယ်ႏရွုမ်ꩻဖုံႏနဝ်ꩻ အဝ်ႏဒျာႏ ဝေင်ꩻနောင်ချိုကိုသွူ။ 

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏပန်ဝုဲင်

**ဝေင်ꩻနယ်ႏပန်ဝုဲင်** (အိန်းကလေတ်: Pangwaun Township) (မန်း: ပန်ဝိုင်မြို့နယ်) နဝ်ꩻ အဝ်ႏဒျာႏ မျန်မာခမ်းထီ အခဝ်ကွဉ်ႏ၊ ဖြဝ်ꩻခမ်းနယ်ႏ အခဝ်ထင်ꩻ၊ ဟိုပန်ခရဲင်ႏ၊ ဝနမ်းပဲင်ႏအိုပ်ချုတ်ခွင်ꩻလꩻတွိုင်ꩻ ဝေင်ꩻနယ်ႏ(၆)ဖြုံႏအကို ကအဝ်ႏပါဒါႏ ဝေင်ꩻနယ်ႏတဖြိုင်ႏဒျာႏသွူ။ ဝေင်ꩻနယ်ႏအိုပ်ချုတ်ရေꩻရွုမ်ꩻဖုံႏနဝ်ꩻ အဝ်ႏဒျာႏ ဝေင်ꩻပန်ဝုဲင်ကိုသွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏပေါင်

**ဝေင်ꩻနယ်ႏပေါင်** (အိန်းကလေတ်: Paung Township) နဝ်ꩻ အဝ်ႏဒျာႏ မျန်မာခမ်းထီ၊ မဲင်ꩻခမ်းနယ်ႏ၊ သထွုံႏခရဲင်ႏကိုနဝ်ꩻသွူ။ ဝေင်ꩻနယ်ႏအိုပ်ချုတ်ရေꩻရွုမ်ꩻဖုံႏနဝ်ꩻ အဝ်ႏဒျာႏ ဝေင်ꩻပေါင် ကိုသွူ။ ဝေင်ꩻနယ်ႏပေါင်ကိုနဝ်ꩻ ဝေင်ꩻပေါင် တောမ်ႏ ဝေင်ꩻသဉ်းကျိုက် အဝ်ႏနီဝေင်ꩻနဝ်ꩻသွူ။

## အာႏကွိုꩻ

ကဏ္ဍ:မဲင်ꩻခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏဖရူသို

**ဝေင်ꩻနယ်ႏဖရူသို** (အိန်းကလေတ်: Hpruso Township) နဝ်ꩻ အဝ်ႏဒျာႏ မျန်မာခမ်းထီအခဝ်ကွဉ်ႏ စောက်ꩻတနျာႏ(ကယား)ခမ်းနယ်ႏအခဝ်ထင်ꩻ လွယ်ကောႏခရဲင်ႏကို ကပါဒါႏ ဝေင်ꩻနယ်ႏတဖြိုင်ႏဒျာႏနဝ်ꩻသွူ။ဝေင်ꩻနယ်ႏအိုပ်ချုတ်ရေꩻရွုမ်ꩻဖုံႏနဝ်ꩻ အဝ်ႏဒျာႏ ဝေင်ꩻဖရူသိုကိုနဝ်ꩻသွူ။

## အာႏကွိုꩻ

ကဏ္ဍ:စောက်ꩻတနျာႏခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏဖာပွန်

**ဝေင်ꩻနယ်ႏဖာပွန်** (အိန်းကလေတ်: Hpapun Township) နဝ်ꩻ အဝ်ႏဒျာႏ မျန်မာခမ်းထီ၊ စောက်ꩻခမ်းနယ်ႏ၊ ဖာပွန်ခရဲင်ႏကိုနဝ်ꩻသွူ။ ဝေင်ꩻနယ်ႏအိုပ်ချုတ်ရေꩻရွုမ်ꩻဖုံႏနဝ်ꩻ အဝ်ႏဒျာႏ ဝေင်ꩻဖာပွန် ကိုသွူ။ ဝေင်ꩻနယ်ႏဖာပွန်ကိုနဝ်ꩻ ဝေင်ꩻဖာပွန် တောမ်ႏ ဝေင်ꩻကမမောင်းဖုံႏ အဝ်ႏနီဝေင်ꩻနဝ်ꩻသွူ။ ဝေင်ꩻနယ်ႏဖာပွန်ယို ကရီးခါနဝ်ꩻ အဝ်ႏပါသော့ꩻညီꩻဒျာႏ ဖအံခရဲင်ႏကိုသွူ။ တွိုႏခရိစ်နေင်ႏ ၂၀၁၁ ဗာႏကိုနဝ်ꩻ ဖွဲ့ဗူႏတသာလွေꩻယင်း ဖာပွန်ခရဲင်ႏ အနေႏနဝ်ꩻသွူ။

## အာႏကွိုꩻ

ကဏ္ဍ:စောက်ꩻခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏပင်သင်ꩻ

**ဝေင်ꩻနယ်ႏပင်သင်ꩻ** (အိန်းကလေတ်: Pangsang Township) (မန်း: ပန်ဆန်းမြို့နယ်) နဝ်ꩻ အဝ်ႏဒျာႏ မျန်မာခမ်းထီ အခဝ်ကွဉ်ႏ၊ ဖြဝ်ꩻခမ်းနယ်ႏ အခဝ်ထင်ꩻ၊ မက်မန်းခရဲင်ႏ၊ ဝနမ်းပဲင်ႏအိုပ်ချုတ်ခွင်ꩻလꩻတွိုင်ꩻ ဝေင်ꩻနယ်ႏ(၆)ဖြုံႏအကို အဝ်ႏပါဒါႏ ဝေင်ꩻနယ်ႏတဖြိုင်ႏဒျာႏသွူ။ ဝေင်ꩻနယ်ႏပင်သင်ꩻကိုနဝ်ꩻ ဝေင်ꩻပင်သင်ꩻ တောမ်ႏ ဝေင်ꩻမန်ကန်ဖုံႏ အဝ်ႏသော့ꩻ(၂)ဖြုံႏနဝ်ꩻသွူ။ ဝေင်ꩻနယ်ႏအိုပ်ချုတ်ရေꩻရွုမ်ꩻဖုံႏနဝ်ꩻ အဝ်ႏဒျာႏ ဝေင်ꩻပင်သင်ꩻကိုသွူ။  ဝေင်ꩻနယ်ႏပင်သင်ꩻ အကူအနားနဝ်ꩻ အဝ်ႏဒင်ႏအဝ်ႏရောင်ꩻလွေꩻ ခယ်ႏခမ်းကူတဲင် အိုပ်ချုတ်ရေꩻအာႏဏာႏလဲ့ တအဝ်ႏသော့ꩻတဝ်း မျန်မာခမ်းထီတန်အစိုႏရစူကို အဝ်ႏသော့ꩻဒျာႏ ဖြဝ်ꩻခမ်းနယ်ႏ အထူꩻဒေႏသ-၂ **ဝခမ်းလွောင်ႏဗူႏသွီႏထီꩻပါတီ-တပ်မတောႏ(UWSP-UWSA)** စဲ့ꩻစူခွုမ်သားစွိုꩻ အဝ်ႏထိန်ꩻချုတ်ခါꩻဒါႏ UWSAစဲ့ꩻဝဌာႏနချုတ်ဝေင်ꩻတန် ဝေင်ꩻပင်သင်ꩻ(ပင်ခံꩻ) ကအဝ်ႏသော့ꩻဒါႏ ဟံႏနယ်ႏဒေႏသတဖြုံႏဒျာႏသွူ။ ဝဒေႏသကို အဝ်ႏဆို့ꩻရုဲင်ခွုမ်မာꩻဒါႏ ရာဘာဖုံႏနဝ်ꩻ ထေမာꩻအာဒျာႏ ဝေင်ꩻမွိုင်းမော၊ ဝေင်ꩻပင်သင်ꩻ၊ ဝေင်ꩻနမ်းတစ် ဖုံႏကိုနဝ်ꩻသွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏပင်ႏတရား

**ဝေင်ꩻနယ်ႏပင်ႏတရား** (အဲင်းကလေတ်: Pindaya Township) (မန်း: ပင်းတယမြို့) နဝ်ꩻအဝ်ႏဒျာႏ မျန်မာခမ်းအခဝ်ကွဉ်ႏ၊ ဖြဝ်ꩻခမ်းနယ်ႏအခဝ်နဝ်၊ ဓနုꩻနမ်းပဲင်ႏအိုပ်ချုတ်ခွင်ꩻလꩻဒေႏသကို ကပါဒါႏ ဝေင်ꩻနယ်ႏတဖြုံႏဒျာႏသွူ။ ဒေႏသအိုပ်ချုတ်ရေꩻရွမ်ꩻတောမ်ႏ ဝေင်ꩻနယ်ႏရွုမ်ꩻဖုံႏနဝ်ꩻ အဝ်ႏဒျာႏ ဝေင်ꩻပင်ႏတရားကိုသွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏဖားသောင်း

**ဝေင်ꩻနယ်ႏဖားသောင်း** (အိန်းကလေတ်: Hpaswang Township) နဝ်ꩻ အဝ်ႏဒျာႏ မျန်မာခမ်းထီအခဝ်ကွဉ်ႏ စောက်ꩻတနျာႏ(ကယား)ခမ်းနယ်ႏအခဝ်ထင်ꩻ လွယ်ကောႏခရဲင်ႏကို ကပါဒါႏ ဝေင်ꩻနယ်ႏတဖြိုင်ႏဒျာႏနဝ်ꩻသွူ။ ဝေင်ꩻနယ်ႏဖားသောင်းကိုနဝ်ꩻ ဝေင်ꩻဖားသောင်း တောမ်ႏ ဝေင်ꩻမော်ဆီးဖုံႏ အဝ်ႏပါသော့ꩻနဝ်ꩻသွူ။ ဝေင်ꩻနယ်ႏအိုပ်ချုတ်ရေꩻရွုမ်ꩻဖုံႏနဝ်ꩻ အဝ်ႏဒျာႏ ဝေင်ꩻဖားသောင်း ကိုနဝ်ꩻသွူ။

## အာႏကွိုꩻ

ကဏ္ဍ:စောက်ꩻတနျာႏခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏဖုဲင်ခွန်ႏ

**ဝေင်ꩻနယ်ႏဖုဲင်ခွန်ႏ** ယို အဝ်ႏဒျာႏ မျန်မာခမ်းထီ ဖြဝ်ꩻခမ်းနယ်ႏအခဝ်နဝ် ကလော်ꩻခရဲင်ႏ အကို ကပါဒါႏ ဝေင်ꩻနယ်ႏတဗာႏဒျာႏနဝ်ꩻသွူ။ နောင်အင်းလေး တွမ်ႏ နောင်အင်းလေး ထာꩻမီꩻထာꩻမင်းဖေႏလွတ်ဘေꩻတꩻခြာ နဝ်ꩻ အဝ်ႏပါသော့ꩻ ဝေင်ꩻနယ်ႏယိုအကိုသွူ။ ဝေင်ꩻနယ်ႏကိုနဝ်ꩻ ကယန်း(ပတောင်ႏ၊ တယင်)ခွိုꩻ၊ ဖြဝ်ꩻ၊ မန်း၊ ပအိုဝ်ႏ၊ မန်းနောင်၊ စောက်ꩻတနျာႏ(ကယား) စတဲင် ခွိုꩻဖုံႏ အဝ်ႏအုံသော့ꩻညီꩻဝင်ꩻနဝ်ꩻသွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏဗော်လခဲ

**ဝေင်ꩻနယ်ႏဗော်လခဲ** (အိန်းကလေတ်: Bawlakhe Township) နဝ်ꩻ အဝ်ႏဒျာႏ မျန်မာခမ်းထီအခဝ်ကွဉ်ႏ စောက်ꩻတနျာႏ(ကယား)ခမ်းနယ်ႏအခဝ်ထင်ꩻ လွယ်ကောႏခရဲင်ႏကို ကပါဒါႏ ဝေင်ꩻနယ်ႏတဖြိုင်ႏဒျာႏနဝ်ꩻသွူ။ ဝေင်ꩻနယ်ႏဗော်လခဲကိုနဝ်ꩻ ဝေင်ꩻဗော်လခဲ တောမ်ႏ ဝေင်ꩻရွာသစ်ဖုံႏ အဝ်ႏပါသော့ꩻနဝ်ꩻသွူ။ ဝေင်ꩻနယ်ႏအိုပ်ချုတ်ရေꩻရွုမ်ꩻဖုံႏနဝ်ꩻ အဝ်ႏဒျာႏ ဝေင်ꩻဗော်လခဲ ကိုနဝ်ꩻသွူ။

## အာႏကွိုꩻ

ကဏ္ဍ:စောက်ꩻတနျာႏခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏဗီးလဉ်း

**ဝေင်ꩻနယ်ႏဗီးလဉ်း** (အိန်းကလေတ်: Bilin Township) နဝ်ꩻ အဝ်ႏဒျာႏ မျန်မာခမ်းထီ၊ မဲင်ꩻခမ်းနယ်ႏ၊ သထွုံႏခရဲင်ႏကိုနဝ်ꩻသွူ။ ဝေင်ꩻနယ်ႏအိုပ်ချုတ်ရေꩻရွုမ်ꩻဖုံႏနဝ်ꩻ အဝ်ႏဒျာႏ ဝေင်ꩻဗီးလဉ်း ကိုသွူ။

## အာႏကွိုꩻ

ကဏ္ဍ:မဲင်ꩻခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏမန်တုံ

**ဝေင်ꩻနယ်ႏမန်တုံ** (အိန်းကလေတ်: Manton Township) (မန်း: မန်တုံမြို့နယ်) နဝ်ꩻ အဝ်ႏဒျာႏ မျန်မာခမ်းထီ အခဝ်ကွဉ်ႏ၊ ဖြဝ်ꩻခမ်းနယ်ႏ အခဝ်ထင်ꩻ၊ ကျောက်မဲးခရဲင်ႏ၊ တအာင်း(ပလောင်)နမ်းပဲင်ႏအိုပ်ချုတ်ခွင်ꩻလꩻဒေႏသကို ဝေင်ꩻနယ်ႏတဖြိုင်ႏဒျာႏသွူ။ ဝေင်ꩻနယ်ႏအိုပ်ချုတ်ရေꩻရွုမ်ꩻဖုံႏနဝ်ꩻ အဝ်ႏဒျာႏ ဝေင်ꩻမန်တုံကိုသွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏမယ်သဲ့

**ဝေင်ꩻနယ်ႏမယ်သဲ့** (အိန်းကလေတ်: Mese Township) နဝ်ꩻ အဝ်ႏဒျာႏ မျန်မာခမ်းထီအခဝ်ကွဉ်ႏ စောက်ꩻတနျာႏ(ကယား)ခမ်းနယ်ႏအခဝ်ထင်ꩻ လွယ်ကောႏခရဲင်ႏကို ကပါဒါႏ ဝေင်ꩻနယ်ႏတဖြိုင်ႏဒျာႏနဝ်ꩻသွူ။ ဝေင်ꩻနယ်ႏအိုပ်ချုတ်ရေꩻရွုမ်ꩻဖုံႏနဝ်ꩻ အဝ်ႏဒျာႏ ဝေင်ꩻမယ်သဲ့ ကိုနဝ်ꩻသွူ။

## အာႏကွိုꩻ

ကဏ္ဍ:စောက်ꩻတနျာႏခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏမိုးမေက်

**ဝေင်ꩻနယ်ႏမိုးမေက်** (အိန်းကလေတ်: Mongmit Township) (မန်း: မိုးမိတ်မြို့နယ်) နဝ်ꩻ အဝ်ႏဒျာႏ မျန်မာခမ်းထီ၊ ဖြဝ်ꩻခမ်းနယ်ႏအခဝ်ထင်ꩻ၊ မိုးမေက်ခရဲင်ႏကို ကအဝ်ႏဒါႏ ဝေင်ꩻနယ်ႏတဖြုံႏဒျာႏနဝ်ꩻသွူ။ ဝေင်ꩻနယ်ႏအိုပ်ချုတ်ရေꩻရွုမ်ꩻနဝ်ꩻ အဝ်ႏဒျာႏ ဝေင်ꩻမိုးမေက်ကိုသွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏမုဒုံ

**ဝေင်ꩻနယ်ႏမုဒုံ** (အိန်းကလေတ်: Mudon Township) နဝ်ꩻ အဝ်ႏဒျာႏ မျန်မာခမ်းထီ၊ မဲင်ꩻခမ်းနယ်ႏ၊ မောႏလမျင်ႏခရဲင်ႏကိုနဝ်ꩻသွူ။ ဝေင်ꩻနယ်ႏအိုပ်ချုတ်ရေꩻရွုမ်ꩻဖုံႏနဝ်ꩻ အဝ်ႏဒျာႏ ဝေင်ꩻမုဒုံ ကိုသွူ။ ဝေင်ꩻနယ်ႏမုဒုံကိုနဝ်ꩻ ဝေင်ꩻမုဒုံ တောမ်ႏ ဝေင်ꩻကမာဝဲတ် အဝ်ႏနီဝေင်ꩻနဝ်ꩻသွူ။

## အာႏကွိုꩻ

ကဏ္ဍ:မဲင်ꩻခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏမဗေင်း

**ဝေင်ꩻနယ်ႏမဗေင်း** (အိန်းကလေတ်: Mabein Township) (မန်း: မဘိမ်းမြို့နယ်) နဝ်ꩻ အဝ်ႏဒျာႏ မျန်မာခမ်းထီ၊ ဖြဝ်ꩻခမ်းနယ်ႏအခဝ်ထင်ꩻ၊ မိုးမေက်ခရဲင်ႏကို ကအဝ်ႏဒါႏ ဝေင်ꩻနယ်ႏတဖြုံႏဒျာႏနဝ်ꩻသွူ။ ဝေင်ꩻနယ်ႏအိုပ်ချုတ်ရေꩻရွုမ်ꩻနဝ်ꩻ အဝ်ႏဒျာႏ ဝေင်ꩻမဗေင်းကိုသွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏမက်မန်း

**ဝေင်ꩻနယ်ႏမက်မန်း** (အိန်းကလေတ်: Matman Township) (မန်း: မက်မန်းမြို့နယ်) နဝ်ꩻ အဝ်ႏဒျာႏ မျန်မာခမ်းထီ အခဝ်ကွဉ်ႏ၊ ဖြဝ်ꩻခမ်းနယ်ႏ အခဝ်ထင်ꩻ၊ မက်မန်းခရဲင်ႏ၊ ဝနမ်းပဲင်ႏအိုပ်ချုတ်ခွင်ꩻလꩻတွိုင်ꩻ ဝေင်ꩻနယ်ႏ(၆)ဖြုံႏအကို အဝ်ႏပါဒါႏ ဝေင်ꩻနယ်ႏတဖြိုင်ႏဒျာႏသွူ။ ဝေင်ꩻနယ်ႏအိုပ်ချုတ်ရေꩻရွုမ်ꩻဖုံႏနဝ်ꩻ အဝ်ႏဒျာႏ ဝေင်ꩻမက်မန်းကိုသွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏမောက်ꩻမုဲင်ႏ

**ဝေင်ꩻနယ်ႏမောက်ꩻမုဲင်ႏ** နဝ်ꩻ အဝ်ႏဒျာႏ မျန်မာခမ်းထီ၊ ဖြဝ်ꩻခမ်းနယ်ႏအခဝ်နဝ်၊ လင်ꩻခွိုꩻခရဲင်ႏကို ဝေင်ꩻနယ်ႏတဖြိုင်ႏဒျာႏသွူ။ ဝေင်ꩻနယ်ႏရွုမ်ꩻနဝ်ꩻ အဝ်ႏဒျာႏ ဝေင်ꩻမောက်ꩻမုဲင်ႏကိုသွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏမျဝတီႏ

**ဝေင်ꩻနယ်ႏမျဝတီႏ** (အိန်းကလေတ်: Myawady Township) နဝ်ꩻ အဝ်ႏဒျာႏ မျန်မာခမ်းထီ၊ စောက်ꩻခမ်းနယ်ႏ၊ မျဝတီႏခရဲင်ႏကိုနဝ်ꩻသွူ။ ဝေင်ꩻနယ်ႏအိုပ်ချုတ်ရေꩻရွုမ်ꩻဖုံႏနဝ်ꩻ အဝ်ႏဒျာႏ ဝေင်ꩻမျဝတီႏ ကိုသွူ။ ဝေင်ꩻနယ်ႏမျဝတီႏကိုနဝ်ꩻ ဝေင်ꩻမျဝတီႏ၊ ဝေင်ꩻသုဂလိ တောမ်ႏ ဝေင်ꩻဝေါလေဖုံႏ အဝ်ႏနဝ်ꩻသွူ။

## အာႏကွိုꩻ

ကဏ္ဍ:စောက်ꩻခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏမွိုင်းမော

**ဝေင်ꩻနယ်ႏမွိုင်းမော** (အိန်းကလေတ်: Mongmao Township) (မန်း: မိုင်းမောမြို့နယ်) နဝ်ꩻ အဝ်ႏဒျာႏ မျန်မာခမ်းထီ အခဝ်ကွဉ်ႏ၊ ဖြဝ်ꩻခမ်းနယ်ႏ အခဝ်ထင်ꩻ၊ ဟိုပန်ခရဲင်ႏ၊ ဝနမ်းပဲင်ႏအိုပ်ချုတ်ခွင်ꩻလꩻတွိုင်ꩻ ဝေင်ꩻနယ်ႏ(၆)ဖြုံႏအကို အဝ်ႏပါဒါႏ ဝေင်ꩻနယ်ႏတဖြိုင်ႏဒျာႏသွူ။ ဝေင်ꩻနယ်ႏမွိုင်းမောယို ကရီးခါနဝ်ꩻ အဝ်ႏပါသော့ꩻညီꩻဒျာႏ လားသျိုးခရဲင်ႏကို တွိုႏ ၂၀၁၁ ဗာႏနဝ်ꩻ ဖထန်ႏထိုꩻသွူ ထဲမ်သော့ꩻလွေꩻလုဲင်ႏ ဟိုပန်ခရဲင်ႏ ဝဒေႏသကိုသွူ။ ဝေင်ꩻနယ်ႏအိုပ်ချုတ်ရေꩻရွုမ်ꩻဖုံႏနဝ်ꩻ အဝ်ႏဒျာႏ ဝေင်ꩻမွိုင်းမောကိုသွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏမွိုင်းယန်း

**ဝေင်ꩻနယ်ႏမွိုင်းယန်း** (အိန်းကလေတ်: Mong Yang Township) နဝ်ꩻ အဝ်ႏဒျာႏ မျန်မာခမ်းထီ၊ ဖြဝ်ꩻခမ်းနယ်ႏ အခဝ်ကွဉ်ႏ၊ မွိုင်းယန်းခရဲင်ႏကို ကပါသော့ꩻဒါႏ ဝေင်ꩻနယ်ႏတဖြိုင်ႏဒျာႏသွူ။ ဝေင်ꩻနယ်ႏမွိုင်းယန်းကိုနဝ်ꩻ ဝေင်ꩻမွိုင်းယန်း တောမ်ႏ ဝေင်ꩻမွိုင်းပေါက် အဝ်ႏနဝ်ꩻသွူ။ ဝေင်ꩻနယ်ႏရွုမ်ꩻဖုံႏနဝ်ꩻ အဝ်ႏဒျာႏ ဝေင်ꩻမွိုင်းယန်းကိုသွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏမူသယ်

**ဝေင်ꩻနယ်ႏမူသယ်** (အိန်းကလေတ်: Muse Township) (မန်း: မူဆယ်မြို့နယ်) နဝ်ꩻ အဝ်ႏဒျာႏ မျန်မာခမ်းထီ၊ ဖြဝ်ꩻခမ်းနယ်ႏအခဝ်ထင်ꩻ၊ မူသယ်ခရဲင်ႏကို ကအဝ်ႏဒါႏ ဝေင်ꩻနယ်ႏတဖြုံႏဒျာႏနဝ်ꩻသွူ။ ဝေင်ꩻနယ်ႏမူသယ်ကိုနဝ်ꩻ ဝေင်ꩻမူသယ်၊ ဝေင်ꩻမုံးကိုး၊ ဝေင်ꩻမန်ဟီးရိုး(မန်ဟျိုး) တောမ်ႏ ဝေင်ꩻပန်သုဲင်း(စျူကုတ်) ဝေင်ꩻအဝ်ႏ(၄)ဖြုံႏသွူ။ ဝေင်ꩻနယ်ႏအိုပ်ချုတ်ရေꩻရွုမ်ꩻနဝ်ꩻ အဝ်ႏဒျာႏ ဝေင်ꩻမူသယ်ကိုသွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏမွိုင်းယောင်း

**ဝေင်ꩻနယ်ႏမွိုင်းယောင်း** (အိန်းကလေတ်: Mong Yawng Township) နဝ်ꩻ အဝ်ႏဒျာႏ မျန်မာခမ်းထီ၊ ဖြဝ်ꩻခမ်းနယ်ႏ အခဝ်ကွဉ်ႏ၊ မွိုင်းယောင်းခရဲင်ႏကို ဝေင်ꩻနယ်ႏတဖြိုင်ႏဒျာႏတဲင် အဝ်ႏဒျာႏ မျန်မာ-ခယ်ႏ-လာအိုခမ်းကူထျꩻနဝ်ꩻသွူ။ ကရီးခါနဝ်ꩻ ဝေင်ꩻနယ်ႏမွိုင်းယောင်းယို အဝ်ႏပါသော့ꩻဒျာႏ မွိုင်ꩻဖျတ်ခရဲင်ႏ ကိုနဝ်ꩻသွူ။ တွိုႏ ၂၀၁၄ ဗာႏ မွိုင်ꩻဖျတ်ခရဲင်ႏနဝ်ꩻ ယားကုဲင်ထွူတဲင် ထဲမ်သော့ꩻညီꩻလွေꩻလဲဉ်း တာဆီလေက်ခရဲင်ႏကိုသွူ။ တွိုႏ ၂၀၂၂ ဗာႏနဝ်ꩻ ဖထန်ႏထိုꩻသွူ တာဆီလေက်ခရဲင်ႏကိုတဲင် ထဲမ်သော့ꩻလွေꩻလုဲင်ႏ မွိုင်းယောင်းခရဲင်ႏတသာကိုနဝ်ꩻသွူ။ ဝေင်ꩻနယ်ႏမွိုင်းယောင်းကိုနဝ်ꩻ ဝေင်ꩻမွိုင်းယောင်း တောမ်ႏ ဝေင်ꩻမွိုင်းယုဖုံႏ အဝ်ႏသော့ꩻ(၂)ဖြုံႏနဝ်ꩻသွူ။ ဝေင်ꩻနယ်ႏရွုမ်ꩻဖုံႏနဝ်ꩻ အဝ်ႏဒျာႏ ဝေင်ꩻမွိုင်းယောင်းကိုသွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏမွိုင်းလား

**ဝေင်ꩻနယ်ႏမွိုင်းလား** (အိန်းကလေတ်: Mong La Township) နဝ်ꩻ အဝ်ႏဒျာႏ မျန်မာခမ်းထီ၊ ဖြဝ်ꩻခမ်းနယ်ႏ အခဝ်ကွဉ်ႏ၊ မွိုင်းလားခရဲင်ႏကို ကပါဒါႏ ဝေင်ꩻနယ်ႏတဖြိုင်ႏဒျာႏသွူ။ ဝေင်ꩻနယ်ႏရွုမ်ꩻဖုံႏနဝ်ꩻ အဝ်ႏဒျာႏ ဝေင်ꩻမွိုင်းလားကိုသွူ။ ဝေင်ꩻနယ်ႏမွိုင်းလား အကူအနားနဝ်ꩻ အဝ်ႏဒင်ႏအဝ်ႏရောင်ꩻလွေꩻ ခယ်ႏခမ်းကူ တောမ်ႏ လာအိုခမ်းကူ၊ အိုပ်ချုတ်ရေꩻအာႏဏာႏလဲ့ တအဝ်ႏသော့ꩻတဝ်း မျန်မာခမ်းထီတန် ဗဟိုႏအစိုႏရစူကို အဝ်ႏသော့ꩻဒျာႏ ဖြဝ်ꩻခမ်းနယ်ႏ အထူꩻဒေႏသ-၄ **[[စွိုးခွိုꩻဒီမိုကရဲက်တစ်မဟာမိတ်တပ်မတောႏ-ဖြဝ်ꩻခမ်းနယ်ႏအခဝ်ကွဉ်ႏ]]([[NDAA-ESS]])** စဲ့ꩻစူခွုမ်သားစွိုꩻ အဝ်ႏထိန်ꩻချုတ်ခါꩻဒါႏ NDAAစဲ့ꩻဌာႏနချုတ်ဝေင်ꩻတန် ဝေင်ꩻမွိုင်းလား ကအဝ်ႏသော့ꩻဒါႏ ဟံႏနယ်ႏဒေႏသတဖြုံႏဒျာႏသွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏမွိုင်ꩻကွိုင်

**ဝေင်ꩻနယ်ႏမွိုင်ꩻကွိုင်** (အိန်းကလေတ်: Mongkaing Township) နဝ်ꩻ အဝ်ႏဒျာႏ ဖြဝ်ꩻခမ်းနယ်ႏအခဝ်နဝ်၊ လွယ်လဲမ်ခရဲင်ႏကိုသွူ။ ဝေင်ꩻနယ်ႏအိုပ်ချုတ်ရေꩻရွုမ်ꩻဖုံႏ ကအဝ်ႏဒါႏဝေင်ꩻနဝ်ꩻ အဝ်ႏဝေင်ꩻမွိုင်ꩻကွိုင်ကိုသွူ။ ဝေင်ꩻနယ်ႏမွိုင်ꩻကွိုင် ဖဲ့ꩻထင်ꩻနဝ်ꩻ ဝေင်ꩻနယ်ႏသီပေါး၊ ဖဲ့ꩻနဝ်နဝ်ꩻ ဝေင်ꩻနယ်ႏရုဲင်ꩻခါး၊ ဖဲ့ꩻတွို့ꩻနဝ်ꩻ ဝေင်ꩻနယ်ႏရောက်ꩻစောက်ꩻ တွမ်ႏ ဖဲ့ꩻကွဉ်ႏနဝ်ꩻ ဝေင်ꩻနယ်ႏကေးသီးဖုံႏ အဝ်ႏခူရောင်ꩻနဝ်ꩻသွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏမွိုင်ꩻခတ်

**ဝေင်ꩻနယ်ႏမွိုင်ꩻခတ်** (အိန်းကလေတ်: Mong Khet Township) နဝ်ꩻ အဝ်ႏဒျာႏ မျန်မာခမ်းထီ၊ ဖြဝ်ꩻခမ်းနယ်ႏ အခဝ်ကွဉ်ႏ၊ ကိင်ꩻတွုံခရဲင်ႏကို ဝေင်ꩻနယ်ႏတဖြိုင်ႏဒျာႏသွူ။ ဝေင်ꩻနယ်ႏမွိုင်ꩻခတ်ကိုနဝ်ꩻ ဝေင်ꩻမွိုင်ꩻခတ် အဝ်ႏနဝ်ꩻသွူ။ ဝေင်ꩻနယ်ႏရွုမ်ꩻဖုံႏနဝ်ꩻ အဝ်ႏဒျာႏ ဝေင်ꩻမွိုင်ꩻခတ်ကိုသွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏမွိုင်ꩻနုဲင်ꩻ

**ဝေင်ꩻနယ်ႏမွိုင်ꩻနုဲင်ꩻ** () နဝ်ꩻ အဝ်ႏဒျာႏ မျန်မာခမ်းထီ၊ ဖြဝ်ꩻခမ်းနယ်ႏအခဝ်နဝ်၊ နမ်းစင်ခရဲင်ႏကို ကအဝ်ႏဒါႏ ဝေင်ꩻနယ်ႏတဖြုံႏဒျာႏနဝ်ꩻသွူ။ ဝေင်ꩻနယ်ႏမွိုင်ꩻနုဲင်ꩻကိုနဝ်ꩻ ဝေင်ꩻမွိုင်ꩻနုဲင်ꩻ တောမ်ႏ ဝေင်ꩻကိင်ꩻတောင်ꩻ ဝေင်ꩻအဝ်ႏနီဖြုံႏသွူ။ ဝေင်ꩻနယ်ႏရွုမ်ꩻနဝ်ꩻ အဝ်ႏဒျာႏ ဝေင်ꩻမွိုင်ꩻနုဲင်ꩻကိုသွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏမွိုင်ꩻပန်ႏ

**ဝေင်ꩻနယ်ႏမွိုင်ꩻပန်ႏ**နဝ်ꩻ အဝ်ႏဒျာႏ မျန်မာခမ်းထီ၊ ဖြဝ်ꩻခမ်းနယ်ႏအခဝ်နဝ်၊ လင်ꩻခွိုꩻခရဲင်ႏကို ဝေင်ꩻနယ်ႏတဖြိုင်ႏဒျာႏသွူ။ ဝေင်ꩻနယ်ႏရွုမ်ꩻနဝ်ꩻ အဝ်ႏဒျာႏ ဝေင်ꩻမွိုင်ꩻပန်ႏ ကိုသွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏမွိုင်ꩻတုံ

**ဝေင်ꩻနယ်ႏမွိုင်ꩻတုံ** (အိန်းကလေတ်: Mong Ton Township) နဝ်ꩻ အဝ်ႏဒျာႏ မျန်မာခမ်းထီ၊ ဖြဝ်ꩻခမ်းနယ်ႏ အခဝ်ကွဉ်ႏ၊ မွိုင်ꩻတုံခရဲင်ႏကို ဝေင်ꩻနယ်ႏတဖြိုင်ႏဒျာႏသွူ။ ဝေင်ꩻနယ်ႏမွိုင်ꩻတုံကိုနဝ်ꩻ ဝေင်ꩻမွိုင်ꩻတုံ၊ ဝေင်ꩻပုံပါစဉ် တောမ်ႏ ဝေင်ꩻမွိုင်းထဖုံႏ အဝ်ႏသော့ꩻ(၃)ဖြုံႏနဝ်ꩻသွူ။ ဝေင်ꩻနယ်ႏရွုမ်ꩻဖုံႏနဝ်ꩻ အဝ်ႏဒျာႏ ဝေင်ꩻမွိုင်ꩻတုံကိုသွူ။ စဲ့ꩻဖြဝ်ꩻခမ်းနဝ်(RCSS/SSA) လွယ်တုဲင်းလျံး ဌာႏနချုတ်လဲ့ အဝ်ႏသော့ꩻ ဝေင်ꩻနယ်ႏမွိုင်ꩻတုံ အခဝ်တွို့ꩻနဝ် ထုဲင်ꩻခမ်းကူလောင်းသွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏမွိုင်ꩻပေင်ꩻ

**ဝေင်ꩻနယ်ႏမွိုင်ꩻပေင်ꩻ** (အိန်းကလေတ်: Mong Ping Township) နဝ်ꩻ အဝ်ႏဒျာႏ မျန်မာခမ်းထီ၊ ဖြဝ်ꩻခမ်းနယ်ႏ အခဝ်ကွဉ်ႏ၊ ကိင်ꩻတွုံခရဲင်ႏကို ဝေင်ꩻနယ်ႏတဖြိုင်ႏဒျာႏသွူ။ ဝေင်ꩻနယ်ႏမွိုင်ꩻပေင်ꩻကိုနဝ်ꩻ ဝေင်ꩻမွိုင်ꩻပေင်ꩻ တောမ်ႏ ဝေင်ꩻတုံတာ အဝ်ႏနဝ်ꩻသွူ။ ဝေင်ꩻနယ်ႏရွုမ်ꩻဖုံႏနဝ်ꩻ အဝ်ႏဒျာႏ ဝေင်ꩻမွိုင်ꩻပေင်ꩻကိုသွူ။ 

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏမွိုင်ꩻဖျတ်

**ဝေင်ꩻနယ်ႏမွိုင်ꩻဖျတ်** (အိန်းကလေတ်: Mong Hpayak Township) နဝ်ꩻ အဝ်ႏဒျာႏ မျန်မာခမ်းထီ၊ ဖြဝ်ꩻခမ်းနယ်ႏ အခဝ်ကွဉ်ႏ၊ တာဆီလေက်ခရဲင်ႏကို ဝေင်ꩻနယ်ႏတဖြိုင်ႏဒျာႏသွူ။ ကရီးခါနဝ်ꩻ ဝေင်ꩻနယ်ႏမွိုင်ꩻဖျတ်ယို အဝ်ႏပါသော့ꩻဒျာႏမွိုင်ꩻဖျတ်ခရဲင်ႏ ကိုနဝ်ꩻသွူ။ တွိုႏ ၂၀၁၄ ဗာႏ မွိုင်ꩻဖျတ်ခရဲင်ႏနဝ်ꩻ ယားကုဲင်ထွူတဲင် ထဲမ်သော့ꩻညီꩻလွေꩻလဲဉ်း တာဆီလေက်ခရဲင်ႏကိုသွူ။  ဝေင်ꩻနယ်ႏရွုမ်ꩻဖုံႏနဝ်ꩻ အဝ်ႏဒျာႏ ဝေင်ꩻမွိုင်ꩻဖျတ်ကိုသွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏမွိုင်ꩻယုဲင်ꩻ

**ဝေင်ꩻနယ်ႏမွိုင်ꩻယုဲင်ꩻ** (အိန်းကလေတ်: Mongyai Township) (မန်း: မိုင်းရယ်နီမြို့နယ်) နဝ်ꩻ အဝ်ႏဒျာႏ မျန်မာခမ်းထီ အခဝ်ကွဉ်ႏထင်ꩻ ဖြဝ်ꩻခမ်းနယ်ႏ အခဝ်ထင်ꩻ၊ တန်းယန်းခရဲင်ႏကို ကအဝ်ႏဒါႏ ဝေင်ꩻနယ်ႏတဖြိုင်ႏဒျာႏသွူ။ ဝေင်ꩻနယ်ႏအိုပ်ချုတ်ရေꩻရွုမ်ꩻဖုံႏနဝ်ꩻ အဝ်ႏဒျာႏ ဝေင်ꩻမွိုင်ꩻယုဲင်ꩻကိုသွူ။ 

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏမွိုင်ꩻသျူး

**ဝေင်ꩻနယ်ႏမွိုင်ꩻသျူး** () နဝ်ꩻ အဝ်ႏဒျာႏ မျန်မာခမ်းထီ ဖြဝ်ꩻခမ်းနယ်ႏအခဝ်နဝ် မွိုင်ꩻသျူးခရဲင်ႏကို ကပါဒါႏ ဝေင်ꩻနယ်ႏတဖြုံႏဒျာႏသွူ။  ဝေင်ꩻနယ်ႏအိုပ်ချုတ်ရေꩻရွုမ်ꩻဖုံႏ ကအဝ်ႏဒါႏဝေင်ꩻနဝ်ꩻ အဝ်ႏဝေင်ꩻမွိုင်ꩻသျူးကိုသွူ။ ဝေင်ꩻနယ်ႏမွိုင်ꩻသျူးကိုနဝ်ꩻ ဝေင်ꩻမွိုင်ꩻသျူး တောမ်ႏ ဝေင်ꩻမွိုင်ꩻသန် အဝ်ႏပါသော့ꩻ နီဖြုံႏသွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏယေး

**ဝေင်ꩻနယ်ႏယေး** (အိန်းကလေတ်: Ye Township) နဝ်ꩻ အဝ်ႏဒျာႏ မျန်မာခမ်းထီ၊ မဲင်ꩻခမ်းနယ်ႏ အခဝ်နဝ်၊ မောႏလမျင်ႏခရဲင်ႏကိုနဝ်ꩻသွူ။ ဝေင်ꩻနယ်ႏအိုပ်ချုတ်ရေꩻရွုမ်ꩻဖုံႏနဝ်ꩻ အဝ်ႏဒျာႏ ဝေင်ꩻယေး ကိုသွူ။ ဝေင်ꩻနယ်ႏယေးကိုနဝ်ꩻ ဝေင်ꩻယေး၊ ဝေင်ꩻလမုဲင်း တောမ်ႏ ဝေင်ꩻခေါသာဖုံႏ အဝ်ႏနဝ်ꩻသွူ။

## အာႏကွိုꩻ

ကဏ္ဍ:မဲင်ꩻခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏယောင်ႏပွယ်ꩻ

**ဝေင်ꩻနယ်ႏယောင်ႏပွယ်ꩻ**(လုဲင်းဗွဲ့) (အိန်းကလေတ်: Hlaingbwe Township) နဝ်ꩻ အဝ်ႏဒျာႏ မျန်မာခမ်းထီ၊ စောက်ꩻခမ်းနယ်ႏ၊ ဖအံခရဲင်ႏကိုနဝ်ꩻသွူ။ ဝေင်ꩻနယ်ႏအိုပ်ချုတ်ရေꩻရွုမ်ꩻဖုံႏနဝ်ꩻ အဝ်ႏဒျာႏ ဝေင်ꩻယောင်ႏပွယ်ꩻ(လုဲင်းဗွဲ့) ကိုသွူ။ ဝေင်ꩻနယ်ႏယောင်ႏပွယ်ꩻကိုနဝ်ꩻ ဝေင်ꩻယောင်ႏပွယ်ꩻ၊ ဝေင်ꩻပုဲင်ကျုံ တောမ်ႏ ဝေင်ꩻသျမ်းယွာတစ်ဖုံႏ အဝ်ႏနဝ်ꩻသွူ။ ဝေင်ꩻနယ်ႏယောင်ႏပွယ်ꩻကိုနဝ်ꩻ ဝူဖရမ်(အဖြိုက်နက်)၊ ခြော်ႏ(ခနောက်စိမ်း)၊ ခဲ၊ ဒန်၊ ပသီႏ စတဲင် တခြိုသတ္တုဖုံႏ ကထန်ႏဒါႏ ဒေါနကောင်ရွေꩻ အဝ်ႏနဝ်ꩻသွူ။ စောက်ꩻ၊ ပအိုဝ်ႏ၊ မဲင်ꩻ စတဲင် တောမ်ႏလိုꩻမျိုꩻအလင်ဖုံႏ အဝ်ႏအုံညီꩻဝင်ꩻနဝ်ꩻသွူ။

## အာႏကွိုꩻ

ကဏ္ဍ:စောက်ꩻခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏမွိုင်ꩻသတ်

**ဝေင်ꩻနယ်ႏမွိုင်ꩻသတ်** (အိန်းကလေတ်: Mong Hsat Township) နဝ်ꩻ အဝ်ႏဒျာႏ မျန်မာခမ်းထီ၊ ဖြဝ်ꩻခမ်းနယ်ႏ အခဝ်ကွဉ်ႏ၊ မွိုင်ꩻသတ်ခရဲင်ႏကို ဝေင်ꩻနယ်ႏတဖြိုင်ႏဒျာႏသွူ။ ဝေင်ꩻနယ်ႏမွိုင်ꩻသတ်ကိုနဝ်ꩻ ဝေင်ꩻမွိုင်ꩻသတ် တောမ်ႏ ဝေင်ꩻမွိုင်ꩻခုတ် အဝ်ႏသော့ꩻနဝ်ꩻသွူ။ ဝေင်ꩻနယ်ႏရွုမ်ꩻဖုံႏနဝ်ꩻ အဝ်ႏဒျာႏ ဝေင်ꩻမွိုင်ꩻသတ်ကိုသွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏယေႏငန်ႏ

**ဝေင်ꩻနယ်ႏယေႏငန်ႏ** (အဲင်းကလေတ်: Ywangan Township) (မန်း: ရွာငံမြို့နယ်) နဝ်ꩻအဝ်ႏဒျာႏ မျန်မာခမ်းအခဝ်ကွဉ်ႏ၊ ဖြဝ်ꩻခမ်းနယ်ႏအခဝ်နဝ်၊ ဓနုꩻနမ်းပဲင်ႏအိုပ်ချုတ်ခွင်ꩻလꩻဒေႏသကို ကပါဒါႏ ဝေင်ꩻတာဝေင်ꩻဒျာႏသွူ။ အိုပ်ချုတ်ရေꩻဆဲင်ႏရာꩻရွုမ်ꩻအဝ်ႏသွော့ꩻဝေင်ꩻနဝ်ꩻ အဝ်ႏဒျာႏ ဝေင်ꩻယေႏငန်ႏ ကိုသွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏရုဲင်ꩻခါး

**ဝေင်ꩻနယ်ႏရုဲင်ꩻခါး**နဝ်ꩻ အဝ်ႏဒျာႏ ဖြဝ်ꩻခမ်းနယ်ႏအခဝ်နဝ် လွယ်လဲမ်ခရဲင်ႏကို ကပါဒါႏ ဝေင်ꩻနယ်ႏတဖြုံႏဒျာႏသွူ။ ဝေင်ꩻနယ်ႏဟံႏနယ်ႏအဲဉ်ႏလုဲင်ႏနဝ်ꩻ အဝ်ႏ ၁၅၅၉ စတုရန်းမဲင်ႏရပ်သွူ။ အဝ်ႏထိုထဲင်းပင်ႏလယ်ႏထီခိုႏဆꩻကီ ပေခြွောန်း ၃၁၈၆ ပေ (၉၇၁ မီတာ)လောင်းနဝ်ꩻသွူ။ ဝေင်ꩻနယ်ႏရုဲင်ꩻခါႏ ဖဲ့ꩻထင်ꩻနဝ်ꩻ ဝေင်ꩻနယ်ႏမွိုင်ꩻကွိုင်တောမ်ႏ ဝေင်ꩻမွိုင်းနောင်၊ ဖဲ့ꩻကွောန်ႏနဝ်ꩻ ဝေင်ꩻမွိုင်းနောင် တောမ်ႏ ဝေင်ꩻနယ်ႏမွိုင်ꩻနုဲင်ꩻ၊ ဖဲ့ꩻနဝ်နဝ်ꩻ ဝေင်ꩻနယ်ႏနမ်းစင်တောမ်ႏ ဝေင်ꩻနယ်ႏလွယ်လဲမ်၊ ဖဲ့ꩻတွို့ꩻနဝ်ꩻ ဝေင်ꩻနယ်ႏဟိုပုံꩻ တောမ်ႏ ဝေင်ꩻနယ်ႏရောက်ꩻစောက်ꩻဖိုင်ႏ အဝ်ႏခူရောင်နဝ်ꩻသွူ။ အသီးသီးရှိကြသည်။ ဝေင်ꩻနယ်ႏရုဲင်ꩻခါးကိုနဝ်ꩻ ဒိုင်အဝ်ႏ ၆၅၁ ဒိုင်၊ ဒိုင်လမ်းငင်းအဝ်ႏ ၆၇၆၄ လမ်းသွူ။ ခရိစ်နေင်ႏ ၁၉၃၈ ဗာႏ သန်းခေါင်စာရင်ႏအလꩻ လိုꩻဖြာꩻခြွောန်းအဝ်ႏ ၃၆၃၁၉ ဖြာꩻသွူ။ ဝေင်ꩻနယ်ႏရွုမ်ꩻနဝ်ꩻ အဝ်ႏသော့ꩻ ဝေင်ꩻရုဲင်ꩻခါးကိုသွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏရောက်ꩻစောက်ꩻ

**ဝေင်ꩻနယ်ႏရောက်ꩻစောက်ꩻ**နဝ်ꩻ () ဝေင်ꩻနယ်ႏရောက်စောက်ꩻ နဝ်ꩻ အဝ်ႏဒျာႏ မျန်မာခမ်းထီဖြဝ်ꩻခမ်းနယ်ႏအခဝ်နဝ် တောင်ႏကီꩻခရဲင်ႏ အကို ကပါဒါႏ ဝေင်ꩻနယ်ႏတဖြုံႏဒျာႏသွူ။ ဝေင်ꩻနယ်ႏကိုနဝ်ꩻ ဝေင်ꩻရောက်ꩻစောက်ꩻ၊ ဝေင်ꩻအိဉ်တော၊ ဗထူးတပ်ဝေင်ꩻအဝ်ႏနဝ်ꩻသွူ။ ဝေင်ꩻနယ်ႏအိုပ်ချုတ်ရေꩻဆဲင်ႏရာꩻရွုမ်ꩻနဝ်ꩻ အဝ်ႏသော့ꩻဒျာႏ ဝေင်ꩻရောက်ꩻစောက်ꩻ ကိုသွူ။ ဝေင်ꩻနယ်ႏကိုနဝ်ꩻ မန်း၊ ဓနုꩻ၊ ပအိုဝ်ႏ၊ ဖြဝ်ꩻ၊ ပလောင်(တအာင်း)၊ တောင်ႏရွိုꩻ စတဲင် ခမ်းရင်ꩻသားလိုꩻမျိုꩻဖုံႏ အဝ်ႏအုံညီꩻအဝ်ႏရဝ်းဝင်ꩻသွူ။

## အာႏကွိုꩻ


ကဏ္ဍ:ဖြဝ်ꩻခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏလင်ꩻခွိုꩻ

**ဝေင်ꩻနယ်ႏလင်ꩻခွိုꩻ** နဝ်ꩻ အဝ်ႏဒျာႏ မျန်မာခမ်းထီ၊ ဖြဝ်ꩻခမ်းနယ်ႏ အခဝ်နဝ်၊ လင်ꩻခွိုꩻခရဲင်ႏကို ဝေင်ꩻနယ်ႏတဖြိုင်ႏဒျာႏသွူ။ ဝေင်ꩻနယ်ႏလင်ꩻခွိုꩻကိုနဝ်ꩻ ဝေင်ꩻလင်ꩻခွိုꩻ တောမ်ႏ ဝေင်ꩻဟိုမွိုင်ꩻ ဝေင်ꩻအဝ်ႏနီဝေင်ꩻနဝ်ꩻသွူ။ ဝေင်ꩻနယ်ႏရွုမ်ꩻဖုံႏနဝ်ꩻ အဝ်ႏဒျာႏ ဝေင်ꩻလင်ꩻခွိုꩻကိုသွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏလားသျိုး

**ဝေင်ꩻနယ်ႏလားသျိုး** (အိန်းကလေတ်: Lashio Township) (မန်း: လားရှိုးမြို့နယ်) နဝ်ꩻ အဝ်ႏဒျာႏ မျန်မာခမ်းထီ အခဝ်ကွဉ်ႏထင်ꩻ ဖြဝ်ꩻခမ်းနယ်ႏ အခဝ်ထင်ꩻ၊ လားသျိုးခရဲင်ႏကို ဝေင်ꩻနယ်ႏတဖြိုင်ႏဒျာႏသွူ။ ဖြဝ်ꩻခမ်းနယ်ႏအခဝ်ထင်ꩻတာႏ အိုပ်ချုတ်ရေꩻရွုမ်ꩻတောမ်ႏ ဝေင်ꩻနယ်ႏအိုပ်ချုတ်ရေꩻရွုမ်ꩻဖုံႏနဝ်ꩻ အဝ်ႏဒျာႏ ဝေင်ꩻလားသျိုးကိုသွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏလောက်ကုဲင်

thumb|မျန်မာ-ခယ်ႏ ခမ်းကူ၊ ရန်လုံစုဲင်းဂဲတ်၊ ဝေင်ꩻနယ်ႏလောက်ကုဲင်
**ဝေင်ꩻနယ်ႏလောက်ကုဲင်** (အိန်းကလေတ်: Laukkaing Township) (မန်း: လောက်ကိုင်မြို့နယ်) နဝ်ꩻ အဝ်ႏဒျာႏ မျန်မာခမ်းထီ အခဝ်ကွဉ်ႏထင်ꩻ၊ ဖြဝ်ꩻခမ်းနယ်ႏ အခဝ်ထင်ꩻ၊ လောက်ကုဲင်ခရဲင်ႏ၊ ကိုးကန့်(ခယ်ႏ)နမ်းပဲင်ႏအိုပ်ချုတ်ခွင်ꩻလꩻဒေႏသကို ဝေင်ꩻနယ်ႏတဖြိုင်ႏဒျာႏသွူ။ ဝေင်ꩻနယ်ႏလောက်ကုဲင်ကိုနဝ်ꩻ ဝေင်ꩻလောက်ကုဲင် တောမ်ႏ ဝေင်ꩻဆဉ်းသွေဟော်ဖုံႏ အဝ်ႏသော့ꩻ(၂)ဖြုံႏနဝ်ꩻသွူ။ ဝေင်ꩻနယ်ႏအိုပ်ချုတ်ရေꩻရွုမ်ꩻဖုံႏနဝ်ꩻ အဝ်ႏဒျာႏ ဝေင်ꩻလောက်ကုဲင်ကိုသွူ။ 

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏလွယ်ကောႏ

**ဝေင်ꩻနယ်ႏလွယ်ကောႏ** (အိန်းကလေတ်: Loikaw Township) နဝ်ꩻ အဝ်ႏဒျာႏ မျန်မာခမ်းထီအခဝ်ကွဉ်ႏ စောက်ꩻတနျာႏ(ကယား)ခမ်းနယ်ႏအခဝ်ထင်ꩻ လွယ်ကောႏခရဲင်ႏကို ကပါဒါႏ ဝေင်ꩻနယ်ႏတဖြိုင်ႏဒျာႏနဝ်ꩻသွူ။ ဝေင်ꩻနယ်ႏလွယ်ကောႏကိုနဝ်ꩻ ဝေင်ꩻလွယ်ကောႏ၊ ဝေင်ꩻလွယ်လဲမ်ပေႏ တောမ်ႏ ဝေင်ꩻလောပိတဖုံႏ အဝ်ႏပါသော့ꩻနဝ်ꩻသွူ။ ဝေင်ꩻနယ်ႏအိုပ်ချုတ်ရေꩻရွုမ်ꩻဖုံႏနဝ်ꩻ အဝ်ႏဒျာႏ ဝေင်ꩻလွယ်ကောႏကိုနဝ်ꩻသွူ။

## အာႏကွိုꩻ

ကဏ္ဍ:စောက်ꩻတနျာႏခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏလွယ်လဲမ်

**ဝေင်ꩻနယ်ႏလွယ်လဲမ်** (ဖြဝ်ꩻ − ၸႄႈဝဵင်းလွႆလႅမ်) (အင်္ဂလိပ် − Loilem Township) နဝ်ꩻ အဝ်ႏဒျာႏမျန်မာခမ်းထီအခဝ်ကွဉ်ႏ တောင်ႏကီꩻခရဲင်ႏ ဖြဝ်ꩻခမ်းနယ်ႏအခဝ်နဝ်ကို နဝ်ꩻသွူ။ ဝေင်ꩻနယ်ႏအိုပ်ချုပ်ရေꩻရွုမ်ꩻဖုံႏ အဝ်ႏဒါႏဝေင်ꩻနဝ်ꩻ ဝေင်ꩻလွယ်လဲမ်နဝ်ꩻသွူ။ ဝေင်ꩻနယ်ႏလွယ်လဲမ် အကို ဝေင်ꩻလွယ်လဲမ် တွမ်ႏ ဝေင်ꩻပင်ႏလုံ ယို အဝ်ႏပါသွော့ꩻဒျာႏနဝ်ꩻသွူ ။ ဝေင်ꩻနယ်ႏလွယ်လဲမ် ဆꩻကွဉ်ႏဖဲ့ꩻနဝ်ꩻ ဝေင်ꩻနယ်ႏနမ်းစင်၊ ဆꩻတွို့ꩻဖဲ့ꩻနဝ်ꩻ ဝေင်ꩻနယ်ႏဟိုပုံꩻ၊ ဆꩻထင်ꩻဖဲ့ꩻနဝ်ꩻ ဝေင်ꩻနယ်ႏရုဲင်ꩻခါး ဆꩻနဝ်နဝ်ꩻ ဝေင်ꩻနယ်ႏမောက်ꩻမုဲင်ႏဖုံႏ အဝ်ႏခူနဝ်ꩻသွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏသထွုံႏ

**ဝေင်ꩻနယ်ႏသထွုံႏ** (အဲင်းကလေတ်: Thaton Township) နဝ်ꩻ အဝ်ႏဒျာႏ မျန်မာခမ်းထီ၊ မဲင်ꩻခမ်းနယ်ႏ၊ သထွုံႏခရဲင်ႏကိုနဝ်ꩻသွူ။ ဝေင်ꩻနယ်ႏရွုမ်ꩻနဝ်ꩻ အဝ်ႏဒျာႏ ဝေင်ꩻသထွုံႏ ကိုသွူ။ ဝေင်ꩻနယ်ႏသထွုံႏကိုနဝ်ꩻ ဝေင်ꩻသထွုံႏ တောမ်ႏ ဝေင်ꩻသုဝဏ္ဏဝတီႏ အဝ်ႏနီဝေင်ꩻနဝ်ꩻသွူ။ 

## အာႏကွိုꩻ

ကဏ္ဍ:မဲင်ꩻခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏသီပေါး

**ဝေင်ꩻနယ်ႏသီပေါး** (အိန်းကလေတ်: Hsipaw Township) နဝ်ꩻ အဝ်ႏဒျာႏ မျန်မာခမ်းထီ အခဝ်ကွဉ်ႏ၊ ဖြဝ်ꩻခမ်းနယ်ႏ အခဝ်ထင်ꩻ၊ ကျောက်မဲးခရဲင်ႏကို ဝေင်ꩻနယ်ႏတဖြိုင်ႏဒျာႏသွူ။ ဝေင်ꩻနယ်ႏရွုမ်ꩻဖုံႏနဝ်ꩻ အဝ်ႏဒျာႏ ဝေင်ꩻသီပေါးကိုသွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏသျားတော

**ဝေင်ꩻနယ်ႏသျားတော** (အိန်းကလေတ်: Shadaw Township) နဝ်ꩻ အဝ်ႏဒျာႏ မျန်မာခမ်းထီအခဝ်ကွဉ်ႏ စောက်ꩻတနျာႏ(ကယား)ခမ်းနယ်ႏအခဝ်ထင်ꩻ လွယ်ကောႏခရဲင်ႏကို ကပါဒါႏ ဝေင်ꩻနယ်ႏတဖြိုင်ႏဒျာႏနဝ်ꩻသွူ။ ဝေင်ꩻနယ်ႏအိုပ်ချုတ်ရေꩻရွုမ်ꩻဖုံႏနဝ်ꩻ အဝ်ႏဒျာႏ ဝေင်ꩻသျားတောကိုနဝ်ꩻသွူ။

## အာႏကွိုꩻ

ကဏ္ဍ:စောက်ꩻတနျာႏခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏဟိုပန်

**ဝေင်ꩻနယ်ႏဟိုပန်** (အိန်းကလေတ်: Hopang Township) (မန်း: ဟိုပန်မြို့နယ်) နဝ်ꩻ အဝ်ႏဒျာႏ မျန်မာခမ်းထီ အခဝ်ကွဉ်ႏ၊ ဖြဝ်ꩻခမ်းနယ်ႏ အခဝ်ထင်ꩻ၊ ဟိုပန်ခရဲင်ႏ၊ ဝနမ်းပဲင်ႏအိုပ်ချုတ်ခွင်ꩻလꩻတွိုင်ꩻ ဝေင်ꩻနယ်ႏ(၆)ဖြုံႏအကို အဝ်ႏပါဒါႏ ဝေင်ꩻနယ်ႏတဖြိုင်ႏဒျာႏသွူ။ ဝေင်ꩻနယ်ႏဟိုပန်ယို ကရီးခါနဝ်ꩻ အဝ်ႏပါသော့ꩻညီꩻဒျာႏ ကွန်းလုံခရဲင်ႏကို တွိုႏ ၂၀၁၁ ဗာႏနဝ်ꩻ ဖထန်ႏထိုꩻသွူတွော့ꩻ ထဲမ်သော့ꩻလွေꩻလုဲင်ႏ ဟိုပန်ခရဲင်ႏ ဝဒေႏသကိုသွူ။ ဝေင်ꩻနယ်ႏအိုပ်ချုတ်ရေꩻရွုမ်ꩻဖုံႏနဝ်ꩻ အဝ်ႏဒျာႏ ဝေင်ꩻဟိုပန်ကိုသွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနယ်ႏဟိုပုံꩻ

**ဝေင်ꩻနယ်ႏဟိုပုံꩻ** (အိန်းကလေက်: Hopong Township၊ မန်း: ဟိုပုံးမြို့နယ်) ယိုနဝ်ꩻ အဝ်ႏဒျာႏ ဖြဝ်ꩻခမ်းနယ်ႏ အခဝ်နဝ် ပအိုဝ်ႏနမ်းပဲင်ႏအိုပ်ချုတ်ခွင်ꩻလꩻဒေႏသကို ကပါဒါႏ ဝေင်ꩻနယ်ႏတဖြုံႏဒျာႏသွူ။ အဝ်ႏဒျာႏ ထိုထဲင်းပင်ႏလယ်ႏ ထီခိုႏဆꩻကီ ၃၄၈၀ ပေ (၁၀၆၁ မီတာ) ကိုသွူ။ ဝေင်ꩻနယ်ႏဟိုပုံꩻကိုနဝ်ꩻ နေင်ႏ ၂၀၁၄ ဗာႏ မွူးကွို့ꩻနာꩻစာႏရင်ꩻအလꩻ လိုꩻဖြာꩻခြွဉ်းအဝ်ႏ ၁၁၂,၃၄၈ ဖြာꩻသွူ။

## သမဲင်ꩻအအဲဉ်ႏ

မျန်မာသက္ကရာဇ် ၁၂၉၈ ဗာႏ၊ ခရစ်သက္ကရာဇ် ၁၉၄၆ ဗာႏ၊ နဝ်ꩻအခိန်ႏတွင်ꩻ စောခွန်လော အဝ်ႏထွာဟိန် အိုပ်ချုတ်လွေꩻဟိုပုံꩻတဲင် တဲႏနဝ်ꩻမာꩻငါ ဟိန်ယို ပြောင်ꩻဟဲ့ꩻလုဲင်ႏ စောက်ꩻဖားနဝ်ꩻသွူ။
ထွိုင်ႏတွိုႏ ၁၉၅၉ ဗာႏ၊ လာအေပီ (၂၉)နီꩻနဝ်ꩻ စောက်ꩻဖားစွိုꩻ စွဉ်ꩻထိုꩻ ပဒေႏသရာဇ်အာႏဏာႏနဝ်ꩻမꩻ ဝေင်ꩻဟိုပုံꩻယို ပြောင်ꩻလွေꩻလုဲင်ႏ ဝေင်ꩻနယ်ႏအရန်းနဝ်ꩻသွူ။ တရာꩻဝင်ႏ ကပြောင်ꩻဟဲ့ꩻ ဝေင်ꩻနယ်ႏအရန်းနဝ်ꩻ  မျန်မာခမ်းထီ ပြန်တမ်းအမိန်းလိတ်ကျောႏညာႏ(၂၀၈)အလꩻ (၁-၇-၁၉၇၂)နီꩻနဝ်ꩻသွူ။ နောင်အင်းလေးဖဲ့ꩻကွဉ်ႏ ကောင်ရွေꩻတွမ်ႏ ပွဉ်ခြောင်ဖဲ့ꩻတွို့ꩻ လွယ်မော်ꩻကောင်ရွေꩻအခါႏ အဖွိုႏသွတ်ꩻခင်ႏလမ်းကထွာဒါႏ စံးဖက်ꩻခြောင်ယို အုံနောင်လွေꩻထွူ ထီဖူꩻ ထီထန်ႏ ထီပုံꩻဖုံႏအဝ်ႏအာငါႏတဲင် အကျောင်ꩻပျုတွမ်ႏ ပုံꩻနုဲင်းနဝ်ꩻဖုံႏတွော့ꩻ ဖန်ဟဲ့ꩻလွေꩻဗာႏ ဟိုပုံꩻနုဲင်းနဝ်ꩻသွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻနယ်ႏဖုံႏ
ဝေင်ꩻနာဟရိန်

**ဝေင်ꩻနာဟရိန်** (အဲင်းကလေတ်: Hnaring) (မန်း: နှာဟရိန်မြို့) နဝ်ꩻ အဝ်ႏဒျာႏ မျန်မာခမ်းထီ အခဝ်နဝ်၊ ချင်ꩻခမ်းနယ်ႏ အခဝ်ထင်ꩻ၊ ဟားခါးခရဲင်ႏ၊ ဝေင်ꩻနယ်ႏထန်တလန်ကို ကပါဒါႏ ဝေင်ꩻတဝေင်ꩻဒျာႏသွူ။ ဝေင်ꩻကိုနဝ်ꩻ ဝေင်ꩻအိုပ်ချုတ်ရေꩻရွုမ်ꩻဖုံႏ အဝ်ႏသော့ꩻနဝ်ꩻသွူ။ အဝ်ႏဒျာႏ ဝေင်ꩻထန်တလန်-နာဟရိန်-ဝေင်ꩻယေသွာ-ဝေင်ꩻမတူပီ တဖူꩻရဲဉ်ႏလောင်းသွူ။ နာဟရိန်ယိုနဝ်ꩻ တယ်ႏထောင်ႏအွဉ်ႏထွော့လွေꩻ ဝေင်ꩻအရန်းနဝ်ꩻ ထွာဒျာႏ ခရိစ်နေင်ႏ ၂၀၁၇ ဗာႏ သဲက်တဉ်ဗာ ၁၃ နီꩻကိုသွူ။

## အာႏကွိုꩻ

ကဏ္ဍ:ချင်ꩻခမ်းနယ်ႏကိုဝေင်ꩻဖုံႏ
ဝေင်ꩻနားကောင်

**ဝေင်ꩻနားကောင်** (မန်း: နားကောင်မြို့) နဝ်ꩻ အဝ်ႏဒျာႏ မျန်မာခမ်းထီ အခဝ်ကွဉ်ႏထင်ꩻ၊ ဖြဝ်ꩻခမ်းနယ်ႏ အခဝ်ကွဉ်ႏထင်ꩻ၊ ဝနမ်းပဲင်ႏအိုပ်ချုတ်ခွင်ꩻလꩻတွိုင်ꩻ၊ ဝေင်းကောင် အထူꩻဒေႏသ-၂ကို ကအဝ်ႏဒါႏ ဝေင်ꩻတဝေင်ꩻဒျာႏသွူ။ ဝေင်ꩻနားကောင်နဝ်ꩻ ထွာဒျာႏ အထူꩻဒေႏသ-၂ ဝအထူꩻဒေႏသ ဝေင်ꩻဒျာႏတဲင် စဲ့ꩻဝUWSP/UWSAစွိုꩻ အဝ်ႏထိန်ꩻချုတ်အိုပ်ချုတ်ခါꩻဒျာႏသွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻဖုံႏ
ဝေင်ꩻနားဖန်း

**ဝေင်ꩻနားဖန်း** (အဲင်းကလေတ်: Namphan) (မန်း: နားဖန်းမြို့) နဝ်ꩻ အဝ်ႏဒျာႏ မျန်မာခမ်းထီ၊ ဖြဝ်ꩻခမ်းနယ်ႏအခဝ်ကွဉ်ႏ၊ ဝ နမ်းပဲင်ႏအိုပ်ချုတ်ခွင်ꩻလꩻတွိုင်ꩻ မက်မန်းခရဲင်ႏ၊ ဝေင်ꩻနယ်ႏနားဖန်းကို ကအဝ်ႏဒါႏ ဝေင်ꩻတဝေင်ꩻဒျာႏသွူ။ ဝေင်ꩻနားဖန်းကိုနဝ်ꩻ ဝေင်ꩻနယ်ႏ အိုပ်ချုတ်ရေꩻရွုမ်ꩻဖုံႏ အဝ်ႏသော့ꩻနဝ်ꩻသွူ။ ခရိစ်နေင်ႏ ၂၀၁၄ ဗာႏ မွူးကွို့ꩻနာꩻစာႏရင်ꩻအလꩻ ဝေင်ꩻကိုနဝ်ꩻ လိုꩻဖြာꩻခြွဉ်းအဝ်ႏ ၉၇၀ ဖြာꩻသွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻဖုံႏ
ဝေင်ꩻနားဝီး

**ဝေင်ꩻနားဝီး** (မန်း: နာဝီးမြို့) နဝ်ꩻ အဝ်ႏဒျာႏ မျန်မာခမ်းထီ အခဝ်ကွဉ်ႏထင်ꩻ၊ ဖြဝ်ꩻခမ်းနယ်ႏ အခဝ်ထင်ꩻ၊ ဝနမ်းပဲင်ႏအိုပ်ချုတ်ခွင်ꩻလꩻတွိုင်ꩻ၊ မွိုင်းမော ဝအထူꩻဒေႏသ-၂ကို ကအဝ်ႏဒါႏ ဝေင်ꩻတဝေင်ꩻဒျာႏသွူ။ ဝေင်ꩻနားဝီးနဝ်ꩻ ထွာဒျာႏ အထူꩻဒေႏသ-၂ ဝအထူꩻဒေႏသ ဝေင်ꩻဒျာႏတဲင် စဲ့ꩻဝUWSP/UWSAစွိုꩻ အဝ်ႏထိန်ꩻချုတ်အိုပ်ချုတ်ခါꩻဒျာႏသွူ။ ဝေင်ꩻနဝ်ꩻ အဝ်ႏဒျာႏ မျန်မာ-ခယ်ႏ ခမ်းကူထျꩻနဝ်ꩻသွူ။  

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻဖုံႏ
ဝေင်ꩻနောင်ချို

**ဝေင်ꩻနောင်ချို** (အဲင်းကလေတ်: Nawnghkio) (မန်း: နောင်ချိုမြို့) နဝ်ꩻ အဝ်ႏဒျာႏ မျန်မာခမ်းထီ၊ ဖြဝ်ꩻခမ်းနယ်ႏအခဝ်ထင်ꩻ၊ ကျောက်မဲးခရဲင်ႏ၊ ဝေင်ꩻနယ်ႏနောင်ချိုကို ကအဝ်ႏဒါႏ ဝေင်ꩻတဝေင်ꩻဒျာႏသွူ။ ဝေင်ꩻနောင်ချိုကိုနဝ်ꩻ ဝေင်ꩻနယ်ႏအိုပ်ချုတ်ရေꩻရွုမ်ꩻဖုံႏ အဝ်ႏသော့ꩻနဝ်ꩻသွူ။ ခရိစ်နေင်ႏ ၂၀၁၄ ဗာႏ စာႏရင်ꩻအလꩻ လိုꩻဖြာꩻခြွဉ်းအဝ်ႏ (၁၈,၈၂၂)ဖြာꩻသွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻဖုံႏ
ဝေင်ꩻနျူးဒေလီ

**ဝေင်ꩻနျူးဒေလီ** (အဲင်းကလေတ်: New Delhi) (ဟဉ်ဒီ: Naī Dillī) (မန်း: နယူးဒေလီမြို့) နဝ်ꩻ ထွာဒျာႏ အေင်ဒိယခမ်းထီ ဝေင်ꩻတန်ဒျာႏနဝ်ꩻသွူ။ ဝေင်ꩻထျꩻနဝ်ꩻ ပွိုင်းလဲင်ႏစခါ သမဲင်ꩻဝင်ႏခင်ႏလမ်းဖုံႏ အဝ်ႏနဝ်ꩻသွူ။ ဝေင်ꩻနျူးဒေလီနဝ်ꩻ အဝ်ႏဒျာႏ အေင်ဒိယခမ်းထီ အခဝ်ထင်ꩻတဲင် ဟံႏနယ်ႏအဲဉ်ႏလုဲင်းဧရိယာႏနဝ်ꩻ အဝ်ႏ(၄၂.၇) စတုရန်းကီလိုမီတာရပ်သွူ။ လိုꩻဖြာꩻတချꩻမုꩻနဝ်ꩻ အဝ်ႏသော့ꩻစွဉ်ႏ အဖြာꩻ(၉.၄)သန်းရပ်သွူ။ ထွာဒျာႏ အေင်ဒိယ ဗဟိုႏအိုပ်ချုတ်ရေꩻဌာႏနတောမ်ႏ ဒေလီခမ်းခြွဉ်းဗူႏဟံႏနယ်ႏအစိုႏရဌာႏနအနေႏ အဝ်ႏထူႏသုင်ꩻခါꩻတဲင် ခမ်းခြွဉ်းဗူႏဟံႏနယ်ႏ ၉ ဖြုံႏအကို ထွာဒျာႏ ၁ ဖြုံႏနဝ်ꩻသွူ။ ဝေင်ꩻနျူးဒေလီနဝ်ꩻ အဝ်ႏဒျာႏ ဒေလီဝေင်ꩻခူꩻတန်အကိုတဲင် ခမ်းလင်သံရုံး အဝ်ႏသော့ꩻ ၁၃၄ ဖြုံႏနဝ်ꩻသွူ။ 

ဝေင်ꩻနျူးဒေလီ ခင်ႏလမ်းဒေႏသနဝ်ꩻ ဗွေႏဖရာꩻစိုးကာႏ အမိဉ်ꩻအဝ်ႏတွင်ႏလဲဉ်း ကုရုခမ်း၊ ကမ္မာသဒမ္မနိဂုံး နဝ်ꩻသွူ။ ဗွေႏဖရာꩻစိုးလက်ထက်ခိန်ႏ ကံကျင်ꩻဒါႏ သတိꩻပဋ္ဌာန်ꩻတရာꩻ တောမ်ႏဟံႏနယ်ႏကို ကအဝ်ႏဒါႏ ပုဂ္ဂိုလ်ႏဖုံႏတဲင် ထွာဒျာႏ ဓမ္မဟံႏနယ်ႏသွူတကာႏတဝ်း အရိယာႏပုဂ္ဂိုလ်ႏဖုံႏ ပေါ်ႏထန်ႏလွဉ်အာဒါႏ ဒေႏသဒျာႏနဝ်ꩻသွူ။ ဗွေႏဖရာꩻ ဟော်ꩻကျာꩻဒါႏ မာဂဏ္ဍီယသုတ်၊ မဟာနိဒါနသုတ် စတဲင် သုတ္တန်ႏဒေႏသနာႏတောႏဖုံႏ ခင်ႏလမ်းဒေႏသဒျာႏနေနေသွူ။ ကဟော်ꩻဒါႏ သတိꩻပဋ္ဌာနသုတ် ခင်ႏလမ်းထာꩻကောင်ꩻနဝ်ꩻ ယိုခါ အဝ်ႏဒျာႏ နျူးဒေလီဝေင်ꩻကဲဉ် အဝ်ႏထွာဒျာႏ ဥယျာဉ်ႏတဖြုံႏအနေႏတဲင် အထာႏဝနဝ်ꩻ လုံးဖဲဉ်လုံးတွတ်ꩻတန်ဖုံႏ အဝ်ႏနဝ်ꩻသွူ။ တယ်ႏစွဉ်ႏ အာသောကခွန်စိုးလက်ထက်ကာႏ အဝ်ႏအသိမတ်ပျုခါꩻဒါႏ ခမ်းလမ်းဒျာႏအကျောင်ꩻ အဝ်ႏတဲမ်းမုဲင်ခါꩻသုဲင်းဗိုတ်နဝ်ꩻသွူ။

## အာႏကွိုꩻ

ကဏ္ဍ:အာသျတွိုက်ကို ဝေင်ꩻတန်ဖုံႏ
ဝေင်ꩻနာထိုးစီး

**ဝေင်ꩻနာထိုးစီး** (မန်း: နွားထိုးကြီးမြို့) (အဲင်းကလေတ်: Natogyi) နဝ်ꩻ အဝ်ႏဒျာႏ မျန်မာခမ်းထီ အခဝ်ထာႏဝ မန္တလေꩻတွိုင်ꩻဒေႏသတန် ဝေင်ꩻနယ်ႏနာထိုးစီးကို ကအဝ်ႏဒါႏ ဝေင်ꩻနယ်ႏရွုမ်ꩻ အဝ်ႏသော့ꩻဒါႏ ဝေင်ꩻတဝေင်ꩻဒျာႏသွူ။ ခရိစ်နေင်ႏ ၂၀၁၄ ဗာႏ စာႏရင်ꩻအလꩻ လိုꩻဖြာꩻခြွဉ်းအဝ်ႏ ၂၅၀,၀၀၀ ဖြာꩻသွူ။ ဝေင်ꩻကိုနဝ်ꩻ ဝေင်ꩻနယ်ႏ အိုပ်ချုတ်ရေꩻရွုမ်ꩻဖုံႏ အစိုႏရရွုမ်ꩻဖုံႏ အဝ်ႏနဝ်ꩻသွူ။

## အာႏကွိုꩻ

ကဏ္ဍ:မန်ႏတလေꩻတွိုင်ꩻကိုဝေင်ꩻဖုံႏ